open-index/open-wikipedia-markdown huggingface dataset:
പാട്ടബാക്കി

1937-ൽ പൊന്നാനി കർഷകസമ്മേളനത്തിൽ അവതരിപ്പിക്കാൻ കെ. ദാമോദരൻ രചിച്ച നാടകമാണ് **പാട്ടബാക്കി**. 1938-ലാണ് ഇത് അച്ചടിച്ച് പ്രസിദ്ധീകരിക്കുന്നത്. കഥാഘടനയുടെ ലാളിത്യവും ഉള്ളടക്കത്തിന്റെ സത്യാവസ്ഥയും പാട്ടബാക്കിയെ മലയാളത്തിന്റെ ഏറ്റവും വിജയകരമായ രാഷ്ട്രീയനാടകമാക്കിത്തീർത്തു എന്ന് സി.ജെ. തോമസ് അഭിപ്രായപ്പെട്ടു. ജി. ശങ്കരപ്പിള്ള *മലയാളനാടകസാഹിത്യചരിത്ര*ത്തിൽ ഇങ്ങനെ എഴുതുന്നു:

## ഉള്ളടക്കം
കിട്ടുന്ന കൂലികൊണ്ട് കുടുംബം പോറ്റാൻ വശമില്ലാത്ത തൊഴിലാളിയായ കിട്ടുണ്ണി. പാട്ടബാക്കി വാങ്ങാൻ വരുന്ന മൂക്കാട്ടിരി മനയ്ക്കലെ കാര്യസ്ഥൻ രാമൻ നായരെ സഹോദരിയെക്കുറിച്ച് അനാവശ്യം പറഞ്ഞതിന് കിട്ടുണ്ണി അടിക്കുന്നു . കാശിരക്കാൻ ചെന്ന കിട്ടുണ്ണിയെ മുതലാളി ഒഴിവാക്കുന്നു. അത്തങ്കുട്ടിയുടെ കടയിൽനിന്ന് കിട്ടുണ്ണി അരി മോഷ്ടിക്കുന്നു. മോഷ്ടാവും ജയിൽപ്പുള്ളിയുമായിത്തീരുന്നു. നിരാധാരയാകുന്ന സഹോദരി കുഞ്ഞിമാളു കാര്യസ്ഥന്റെ കയ്യേറ്റം ചെറുക്കുന്നെങ്കിലും ജന്മി കുടിയിറക്കിയ തന്റെ കുടുംബം നോക്കാൻവേണ്ടി വേശ്യാവൃത്തി സ്വീകരിക്കാൻ നിർബന്ധിതയാവുന്നു. ജയിൽമുക്തനായി വരുന്ന സഹോദരൻ സത്യാവസ്ഥ മനസ്സിലാക്കി അവളെ ചൂഷണത്തിനെതിരായുള്ള പോരാട്ടത്തിൽ പങ്കുചേർക്കുന്നു.
## അവതരണങ്ങൾ
1937- ൽ കുരഞ്ഞിയൂർ കുട്ടാടൻ പാടത്ത്  നടന്ന പൊന്നാനി താലൂക്ക് കർഷക സമ്മേളനത്തിലാണ്  കേരളത്തിന്റെ ചരിത്രത്തിലാദ്യമായി ജന്മിത്വം തുലയട്ടെ എന്ന ആഹ്വാനം ഉയർത്തിയ പാട്ട ബാക്കി നാടകം അവതരിപ്പിക്കുന്നത്.  കർഷക സമ്മേളനത്തിന്റെ സംഘടനാ പ്രവർത്തനങ്ങളുടെ കേന്ദ്രമായിരുന്ന വൈലത്തൂർ കടലായി മനയിൽവച്ചാണ് കെ ദാമോദരൻ പാട്ട ബാക്കി നാടകം എഴുതി അവതരിപ്പിച്ചത്. എ.കെ.ജി. യും നാടകത്തിൽ അഭിനയിച്ചിരുന്നു. 
## പുനരവതരണങ്ങൾ
സംസ്ഥാന തദ്ദേശദിനാഘോഷത്തിന്റെ ഭാഗമായായി 2023 ൽ ചാലിശ്ശേരിയിൽ നാടകമവരിപ്പിച്ചിരുന്നു. സിപിഐ ജന്മശതാബ്ദി ആഘോഷത്തിന്റെ ഭാഗമായി ഗുരുവായൂർ മണ്ഡലം കമ്മിറ്റിയുടെ നേതൃത്വത്തിൽ 2025 ൽ പുനരാവതരണം നടന്നിരുന്നു. 2025 ൽ  കെ. ദാമോദരൻ അനുസ്മരണത്തിന്റെ ഭാഗമായി കൊല്ലം താലൂക്ക് ഗ്രന്ഥശാലാ സംഘത്തിന്റെ നേതൃത്വത്തിൽ പാട്ടബാക്കിയുടെ തിയറ്റർ റീഡിംഗ് നടന്നു.
## അവലംബം
 തിയറ്റർ റീഡിംഗിന്റെ
## പുറംകണ്ണികൾ

* പാട്ടബാക്കി: ചുടുകണ്ണീരിൽ വേവിച്ച വാക്കുകൾ, പി വി കെ പനയാൽ

* പാട്ടബാക്കി (സായാഹ്ന പതിപ്പ്)
വർഗ്ഗം:മലയാളനാടകകൃതികൾ
പ്രതാപ് കെ. പോത്തൻ

ഒരു ഇന്ത്യൻ ചലച്ചിത്രനടനും സം‌വിധായകനും രചയിതാവും നിർമ്മാതാവുമായിരുന്നു **പ്രതാപ്. കെ പോത്തൻ** (തമിഴ്: பிரதாப் போத்தன்‍) പ്രതാപ് പോത്തൻ എന്നപേരിലാണ്‌ അദ്ദേഹം പ്രശസ്തനായിരുന്നത്. മലയാളം, തമിഴ്, കന്നട, തെലുഗു, ഹിന്ദി എന്നീ ഭാഷകളിലായി ഏകദേശം 100 ലധികം ചിത്രങ്ങളിൽ അദ്ദേഹം അഭിനയിച്ചു. ഋതുഭേദം, ഡെയ്സി, ഒരു യാത്രാമൊഴി എന്നീ മലയാളചിത്രങ്ങളും തെലുഗിൽ ചൈതന്യ എന്ന ചിത്രവും തമിഴിൽ ജീവ, വെറ്റ്രിവിഴ, ലക്കിമാൻ തുടങ്ങിയ ചിത്രങ്ങളും അടക്കം 12 ചിത്രങ്ങൾ  പ്രതാപ് പോത്തൻ സം‌വിധാനം ചെയ്തു.

## ജീവിതരേഖ
1952ൽ തിരുവനന്തപുരത്ത്  ചങ്ങനാശേരി സ്വദേശിയായ കുളത്തുങ്കൽ ജോസഫ്‌ പോത്തൻ , പൊന്നമ്മ പോത്തൻ ദമ്പതികളുടെ മകനായി 1952 ഫെബ്രുവരി 15 നു വ്യാപാരികളുടെ ഒരു കുടുംബത്തിലാണ്‌ പ്രതാപ് പോത്തന്റെ ജനനം. ഹരിപോത്തൻ മൂത്ത സഹോദരൻ ആണ്. ജസമ്മ (  ഇറ്റലി ), മോഹൻ പോത്തൻ, വിജയമ്മ എന്നിവർ ആണ് മറ്റു സഹോദരങ്ങൾ. ഊട്ടിയിലെ ലോറൻസ് സ്കൂളിലായിരുന്നു പഠനം. പിന്നീട് മദ്രാസ് ക്രിസ്ത്യൻ കോളേജിൽ നിന്ന് ബി.എ. സാമ്പത്തിക ശാസ്ത്ര ബിരുദം നേടി. 

മദ്രാസ് പ്ലയേഴ്സിലെ അഭിനേതാവായിരുന്ന പ്രതാപിന്റെ അഭിനയമികവ് കണ്ട ഭരതൻ‌ തന്റെ ആരവം എന്ന ചിത്രത്തിൽ അഭിനയിക്കാൻ അദ്ദേഹത്തെ ക്ഷണിക്കുകയായിരുന്നു. പിന്നീട് തകര, ചാമരം, ലോറി എന്നീ ചിത്രങ്ങളിലും അദ്ദേഹം അഭിനയിച്ചു. നെഞ്ചെത്തെ കിള്ളാതെ, പന്നീർ പുഷ്പങ്ങൾ, വരുമയിൻ നിറം ശിവപ്പു എന്നീ ചിത്രങ്ങളിലെ അഭിനയം തമിഴിലും പ്രതാപിനെ പ്രശസ്തനാക്കി. കെ. ബാലചന്ദർ സം‌വിധാനം ചെയ്ത വരുമയിൻ നിറം ശിവപ്പു എന്ന ചിത്രത്തിലെ പ്രതാപിന്റെ അഭിനയമാണ്‌ ഇവയിൽ അവിസ്മരണീയമായ. മമ്മൂട്ടി നായകനായ സി. ബി. ഐ. സിനിമ യുടെ 5 ആഠ ഭാഗമാണ അവസാനം പുറത്തുവന്ന സിനിമ. 

## സ്വകാര്യ ജീവിതം
1985-ൽ തമിഴ് സിനിമാ താരം രാധികയെ പ്രതാപ് പോത്തൻ വിവാഹം കഴിച്ചു. എന്നിരുന്നാലും, അവരുടെ വിവാഹജീവിതം അധികനാൾ നീണ്ടുനിന്നില്ല, 1986-ൽ അവർ വേർപിരിഞ്ഞു. തുടർന്ന് സീനിയർ കോർപ്പറേറ്റ് പ്രൊഫഷണലായിരുന്ന അമല സത്യനാഥിനെ 1990-ൽ അദ്ദേഹം വീണ്ടും വിവാഹം കഴിച്ചു. ദമ്പതികൾക്ക് 1991-ൽ ജനിച്ച കേയ എന്ന ഒരു മകളുണ്ട്.  22 വർഷത്തിന് ശേഷം ഈ വിവാഹവും 2012-ൽ അവസാനിച്ചു.

2022 ജൂലൈ 15-ന് ചെന്നൈയിലെ കിൽപ്പോക്കിലെ അപ്പാർട്ട്മെന്റിൽ മരിച്ച നിലയിൽ കണ്ടെത്തി. "പ്രാഥമിക റിപ്പോർട്ടുകൾ പ്രകാരം അദ്ദേഹം സ്വാഭാവിക ആരോഗ്യ കാരണങ്ങളാലാണ് മരിച്ചത്" എന്ന് ഒരു പോലീസ് ഉദ്യോഗസ്ഥൻ പറഞ്ഞതായി ദി ഹിന്ദു റിപ്പോർട്ട് ചെയ്തു. സംസ്കാരം 16 ൻ രാവിലെ 10 മണിക്ക് ചെന്നൈ ന്യൂആവഡി റോഡിലെ വൈദ്യുതസ്മശാനത്തിൽ. 

## അഭിനയരംഗം

### നടൻ

### സംവിധായകൻ

## പുരസ്കാരങ്ങൾ

* മികച്ച നടനുള്ള ഫിലിംഫെയർ അവാർഡ് - മലയാളം - തകര (1979)
* മികച്ച നടനുള്ള ഫിലിംഫെയർ അവാർഡ് - മലയാളം - ചാമരം (1980)
* ഒരു  നവാഗത സംവിധായികൻറെ മികച്ച ആദ്യ ചിത്രത്തിനുള്ള ഇന്ദിരാഗാന്ധി അവാർഡ് - മീണ്ടും ഒരു കാതൽ കഥൈ (1985)
* മികച്ച സംവിധായകനുള്ള ഫിലിംഫെയർ അവാർഡ് - മലയാളം - ഋതുഭേദം (1987)
* ഒരു നെഗറ്റീവ് റോളിലെ മികച്ച നടനുള്ള SIIMA അവാർഡ് - 22 ഫീമെയിൽ കോട്ടയം (2012)
* കേരള സംസ്ഥാന ചലച്ചിത്ര അവാർഡ് - പ്രത്യേക ജൂറി അവാർഡ് - (2014)

### രചയിതാവ്

* *സൊല്ല തുടിക്കുതു മനസു.* 

### ടെലിവിഷൻ

* *Naalaya Iyakkunar* (Kalaignar TV)

## പരസ്യ രംഗത്ത്
ഗ്രീൻ ആപ്പിൾ എന്ന പേരിലുള്ള സ്വന്തം പരസ്യ ഏജൻസിയുമായി തിരക്കിലായിരുന്നു അദ്ദേഹം. എം.ആർ.എഫ്. ടയർ, നിപ്പോ തുടങ്ങിയവക്കു വേണ്ടിയുള്ള പരസ്യ ചിത്രങ്ങൾ തയ്യാറാക്കുന്നവർ ഇവരാണ്‌

## അവലംബം

വർഗ്ഗം:1952-ൽ ജനിച്ചവർ
വർഗ്ഗം:ഫെബ്രുവരി 15-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ
വർഗ്ഗം:2022-ൽ മരിച്ചവർ
ത്രീ മെൻ ആർമി

നിസ്സാറിന്റെ സംവിധാനത്തിൽ ദിലീപ്, പ്രേം കുമാർ, ഇന്ദ്രൻസ്, ദേവയാനി എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പുറത്തിറങ്ങിയ ഒരു മലയാളചലച്ചിത്രമാണ് ***ത്രീ മെൻ ആർമി***. ബാബാസ് വിഷന്റെ ബാനറിൽ ആൽ‌വിൻ ആന്റണി നിർമ്മിച്ച ഈ ചിത്രം വിതരണം ചെയ്തത് ഗോൾഡ് സ്റ്റാർ റിലീസാണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ഗോവർദ്ധൻ ആണ്.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതം പകർന്നത് അച്ചു ആണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി.
; ഗാനങ്ങൾ
# കളകാഞ്ചിപ്പാട്ടിൻ – ബിജു നാരായണൻ
# സ്വയം മറന്ന് പാടാൻ – ബിജു നാരായണൻ, കെ.എസ്. ചിത്ര
# കളകാഞ്ചിപ്പാട്ടിൻ – ബിജു നാരായണൻ, ശുഭ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ത്രീ മെൻ ആർമി''  – മലയാളസംഗീതം.ഇൻഫോ

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നിസാർ സംവിധാനം ചെയ്ത ചലച്ചിത്രങ്ങൾ
കാനറ ബാങ്ക്

ഭാരതത്തിലെ ഒരു ദേശസാൽകൃതബാങ്കാണ് **കാനറാ ബാങ്ക്**((കന്നഡ: ಕೆನೆರಾ ಬ್ಯಾಂಕ್ ഹിന്ദി: केनरा बैंक) (ബി എസ് സി: 532483, എൻ എസ് സി: CANBK)).1906ലാണ് ഇത് സ്ഥാപിച്ചത്. ഏകദേശം 3000ലധികം ശാഖകൾ ഭാരതത്തിൽ ഉണ്ട്. ലണ്ടൻ, ഹോങ്കോങ്, ഷാങ്ഹായ്, ദോഹ,ദുബായ് എന്നീ വിദേശരാജ്യങ്ങളിലും കാനറാ ബാങ്കിനു ശാഖകൾ ഉണ്ട്.

## ചരിത്രം
1906 ജൂലൈ 1നു കാനറാ ബാങ്ക് ഹിന്ദു പെർമനന്റ് ഫണ്ട് എന്ന പേരിൽ മംഗലാപുരത്ത് അമ്മംബാൽ സുബ്ബറാവു പൈ സ്ഥാപിച്ചു.1910-ൽ കാനറ ബാങ്ക് ലിമിറ്റഡ് എന്നു പേരു മാറ്റി.

*1969 ജൂലൈ 19നു മറ്റു 13 ബാങ്കുകൾക്കൊപ്പം കാനറാ ബാങ്കും ദേശസാൽക്കരിക്കപ്പെട്ടു.
*1983ൽ ആദ്യത്തെ വിദേശശാഖ ലണ്ടനിൽ തുറന്നു.
*1985ൽ കാനറാ ബാങ്ക് ലക്ഷ്മി കൊമേർഷ്യൽ ബാങ്കിനെ ഏറ്റെടുത്തു.

## ഉപ സ്ഥാപനങ്ങൾ
*കാൻഫിൻ ഹോംസ് ലിമിറ്റഡ്
*കാൻബാങ്ക് ഫാക്റ്റേർസ് ലിമിറ്റഡ്
*കാൻബാങ്ക് വെഞ്ച്വർ കാപിറ്റൽ ഫണ്ട് ലിമിറ്റഡ്
*കാൻബാങ്ക് കമ്പ്യൂട്ടർ സർവിസസ് ലിമിറ്റഡ്`
*ഗിൽറ്റ് സെക്യൂരിറ്റീസ് ട്രേഡിങ് ലിമിറ്റഡ്
*കാൻബാങ്ക് ഫിനാൻഷിയൽ സർവിസസ് ലിമിറ്റഡ്
*കാനറാ എച് എസ് ബി സി ഓരിയന്റൽ ലൈഫ് ഇൻഷുറൻസ് കമ്പനി ലിമിറ്റഡ്
## ഫോർബ്സ് ഗ്ലോബൽ 2000 റാങ്കിങ് 2006
ഫോർബ്സ് ഗ്ലോബൽ 2000 ലിസ്റ്റിൽ 1299മത്തെ സ്ഥാനമാണ് കാനറാ ബാങ്കിനുള്ളത്.
## അവലംബം


 

വർഗ്ഗം:ഇന്ത്യയിലെ പൊതുമേഖലാ ബാങ്കുകൾ
ലോകപൈതൃകസ്ഥാനം

[150px|thumb|[നീലഗിരി മലയോര തീവണ്ടിപ്പാത]]
[150px|thumb|[കാഞ്ചീപുരം ജില്ല|കാഞ്ചീപുരം (തമിഴ്നാട്) ജില്ലയിലെ അതിപുരാതനമായ തുറമുഖ നഗരമാണ്‌ മഹാബലിപുരം]]
[150px|thumb|[പശ്ചിമബംഗാൾ|പശ്ചിമബംഗാളിലെ പട്ടണങ്ങളായ സിൽഗുടി ,  ഡാർജിലിംഗ്  എന്നിവയെ ബന്ധിപ്പിക്കുന്ന മലയോര തീവണ്ടിപ്പാതയാണ് ഡാർജിലിംഗ് ഹിമാലയൻ തീവണ്ടിപ്പാത]]
[thumb|150px|[മുഗൾ സാമ്രാജ്യം|മുഗൾ ചക്രവർത്തിയായ ഷാജഹാൻ  തന്റെ പത്നി മുംതാസ് മഹലിന്റെ സ്മരണയ്ക്കായി പണികഴിപ്പിച്ച താജ്‌ മഹൽ]]
[150px|thumb|[മുംബൈ|മുംബൈയ്ക്കു സമീപം പശ്ചിമഘട്ടം, 2012-ൽ പൈതൃക പട്ടികയിൽ ഉൾപ്പെടുത്തി]]

യുനസ്‌കോയുടെ (UNESCO) ലോകപൈതൃകസമിതിയുടെ നേതൃത്വത്തിലുള്ള അന്താരാഷ്ട്ര ലോകപൈതൃക പരിപാടി തയ്യാറാക്കുന്ന പൈതൃകപട്ടികയിൽ ഇടം ലഭിക്കാവുന്ന ഭൂമിയിലെ ഏതെങ്കിലും ഒരു പ്രദേശമാണ് **ലോകപൈതൃകസ്ഥാനം**. വനം, പർവ്വതം, തടാകം, മരുഭൂമി, സ്മാരകങ്ങൾ, കെട്ടിടങ്ങൾ, നഗരങ്ങൾ തുടങ്ങിയവയിലേതും ലോകപൈതൃകസ്ഥാനമായി പരിഗണിക്കപ്പെടാവുന്നതാണ്. ഒരു നിശ്ചിതകാലത്തേക്ക് തിരഞ്ഞെടുക്കപ്പെടുന്ന 21 സ്റ്റേറ്റ് പാർട്ടികൾ (രാജ്യങ്ങൾ) ഉൾപ്പെടുന്ന ഒരു സമിതിയാണ് ലോകപൈതൃകസമിതി.

## അവലംബം

## പുറത്തേക്കുള്ള കണ്ണികൾ

* UNESCO World Heritage portal — Official website  and 
** The World Heritage List — Official searchable list of all Inscribed Properties
** KML file of the World Heritage List — Official KML version of the list for Google Earth and NASA Worldwind
** Official overview of the World Heritage Forest Program
** Convention Concerning the Protection of the World Cultural and Natural Heritage — Official 1972 Convention Text in 7 languages
*** The 1972 Convention at Law-Ref.org  — Fully indexed and crosslinked with other documents
* World Heritage Site – Smithsonian Ocean Portal
* ''TIME magazine''. The Oscars of the Environment – UNESCO World Heritage Site
മലപ്പുറം നഗരസഭ

മലപ്പുറം ജില്ലയിലെ ഏറനാട് താലൂക്കിൽ ഉൾപ്പെടുന്ന ഒരു നഗരസഭയാണ് **മലപ്പുറം നഗരസഭ**. മലപ്പുറം, മേൽമുറി, പാണക്കാട് എന്നീ വില്ലേജുകൾ മലപ്പുറം നഗരസഭയിൽ ഉൾപ്പെടുന്നു. 1970 ഏപ്രിൽ ഒന്നിനാണ് മലപ്പുറം നഗരസഭ രൂപീകരിച്ചത്. ഐഎസ്ഓ സർട്ടിഫിക്കറ്റ് ലഭിച്ച ആദ്യ മുനിസിപ്പാലിറ്റിയാണ് മലപ്പുറം മുനിസിപ്പാലിറ്റി. ഇന്ത്യയിലെ ആദ്യ വൈഫൈ മുനിസിപ്പാലിറ്റിയാണ് മലപ്പുറം.

## ചരിത്രം
പുരാതനക്കാലത്ത് ഇവിടെ വസിച്ചവർ ബുദ്ധമതത്തിലും ജൈന മതത്തിലും ഉള്ളവരായിരുന്നു. ക്രിസ്തു വർഷം ആദ്യ നൂറ്റാണ്ടിൽ നെടും പറയൂർ എന്ന രാജ്യത്തിന്റെ ഭാഗമായിരുന്നു മലപ്പുറം ഉൾപ്പെട്ട പ്രദേശങ്ങൾ. ചേളരാജാക്കന്മാരും ചോളരാജാക്കന്മാരും പിന്നീട് ഈ പ്രദേശത്ത ഭരണം നടത്തിയിരുന്നു. എ.ഡി. പതിമൂന്നാം നൂറ്റാണ്ടോടുകൂടിയാണ് ഈ പ്രദേശം പൂർണ്ണമായും സാമൂതിരിയുടെ അധീനതിയിലാകുന്നത്. എന്നാൽ പതിനെട്ടാം നൂറ്റാണ്ടിൽ ഈ പ്രദേശത്തിന്റെ ഭരണം ഹൈദരാലിയുടെ കീഴിലായി. ശ്രീരംഗപട്ടണ യുദ്ധത്തിൽ ടിപ്പുവിനെ തോൽപ്പിച്ച ബിർട്ടീഷുകാർ ഈ പ്രദേശം 1800-ൽ മദ്രാസ് സംസ്ഥാനത്തോട് കൂട്ടി ചേർത്തു

### സ്വാതന്ത്ര്യ സമരത്തിൽ
സ്വാതന്ത്ര്യ സമരവുമായി ബന്ധപ്പെട്ട് സി.രാജഗോപാലാചാരി ഇവിടെ പ്രസംഗിച്ചിട്ടൂണ്ട്. 1921-ലെ മലബാർ കലാപത്തിനും മലപ്പുറവുമായി അഭേദ്യ ബന്ധമുണ്ട്. ഈ കലാപം അടിച്ചമർത്താൻ വേണ്ടി രൂപീകരിച്ചതായിരുന്നു മലപ്പുറം സ്പെഷ്യൽ പൊലീസ് ഇതാണ് പിന്നീട് മലബാർ സ്പെഷ്യൽ പോലീസ് എന്ന പേരിലായത്. 1947-ൽ കരിങ്കാളി ക്ഷേത്രത്തിൽ ഹരിജനങ്ങളുടെ പ്രവേശനം തടഞ്ഞതും അതിന്റെ പ്രതിഷേധവും ശ്രദ്ധേയമായിരുന്നു.

## പ്രശസ്തരായ വ്യക്തികൾ
*കെ.പി. വാസുദേവൻ നായർ
*സാധു പി.
*കെ.പി. ശങ്കരൻ നായർ
*എം.പി. ഗോവിന്ദൻ നമ്പീശൻ
*പാണക്കാട് പൂക്കോയ തങ്ങൾ
*പാണക്കാട്  മുഹമ്മദലി ശിഹാബ് തങ്ങൾ
*എം.പി.നാരായണ മേനോൻ
*പാണക്കാട്  ഹൈദരലി ശിഹാബ് തങ്ങൾ

## ചിത്ര സഞ്ചയം

File:KSRTC Bus Station, Uphill, Malappuram, India.jpg|KSRTC
File:Kottakkunnu mazhaveed.jpg|thumb|Kottakkunnu mazhaveed
File:Kottakkunnu.jpg|thumb|Kottakkunnu
File:Kottakkunnu 1.jpg|thumb|Kottakkunnu 1
File:മലപ്പുറം നഗരസഭ 4z .jpg|ലഘുചിത്രം|മലപ്പുറം സിവിൽ സ്റ്റേഷൻ വളപ്പിലെ പടുകൂറ്റൻ പേരാൽ  മരം


## പുറത്തേക്കുള്ള കണ്ണികൾ
മലപ്പുറം മുനിസിപ്പാലിറ്റി ഔദ്യോഗിക വിലാസം 
## അവലംബം


വർഗ്ഗം:മലപ്പുറം ജില്ലയിലെ നഗരസഭകൾ
മുവത്വ

ഇമാം മാലിക് ഇബിനു അനസിന്റെ ഹദീസ് സമാഹരണ ഗ്രന്ഥമാണ് **മുവത്വ** (Arabic: الموطأ‎). മദീനയിലെ സച്ചരിതരായ ജനങ്ങളിൽ നിന്നും നാൽപ്പത് വർഷത്തെ പ്രയത്നം കൊണ്ടാണ് ഇമാം മാലിക്ക് മുവത്വ സമാഹരിച്ചത്. ഇസ്‌ലാമിക പണ്ഡിതന്മാരുടെ ഇടയിൽ മുവത്വക്ക് വളരെ വലിയ സ്ഥാനമാണുള്ളത്.

## ഉള്ളടക്കം
മുവത്വയിൽ 1720ഓളം ഹദീസുകളാണുളളത്. അവയെ ഇപ്രകാരം തരം തിരിക്കാം
* 600 മർഫൂ (Arabic: مَرْفُوْع) ഹദീസുകൾ
## അവലംബം


വർഗ്ഗം:ഇസ്ലാമികഗ്രന്ഥങ്ങൾ
വർഗ്ഗം:ഹദീഥ്
വർഗ്ഗം:ഹദീഥ് സമാഹാരങ്ങൾ
ബാങ്ക് ഓഫ് ഇന്ത്യ

ഭാരതത്തിലെ ഒരു ദേശസാൽകൃത ബാങ്കാണ് **ബാങ്ക് ഓഫ് ഇന്ത്യ**. 1906ൽ മുംബൈ ആസ്ഥാനമായി സ്ഥാപിക്കപ്പെട്ട ബാങ്ക് ഓഫ് ഇന്ത്യയ്ക്ക്  5200 ൽ പരം ശാഖകൾ ഭാരതത്തിലും വിദേശരാജ്യങ്ങളിലുമായി നിലവിലുണ്ട്.ജൂലൈ 1969 വരെ ഒരു സ്വകാര്യസ്ഥാപനമായിരുന്നു.

## ചരിത്രം
*1906ൽ നിലവിൽ വന്നു.
*1921ൽ മുംബൈ സ്റ്റോക്ക് എക്സ്ചെഞ്ചുമായി ക്ലിയറിങ് ഹൗസ് കൈകാര്യം ചെയ്യാമെന്ന ധാരണയിലെത്തി
*1946ൽ ലണ്ടനിൽ ശാഖ തുറന്നു.
*1950ൽ ടോക്കിയോ, ഒസാകാ എന്നിവിടങ്ങളിൽ ശാഖകൾ തുടങ്ങി.
*1951ൽ സിംഗപൂരിൽ ശാഖ തുറന്നു
*1953ൽ കെനിയയിലും ഉഗാണ്ടയിലും പ്രവർത്തനം വ്യാപിപ്പിച്ചു.
*1960ൽ ഹോങ് കോങിൽ പ്രവർത്തനമാരംഭിച്ചു.
*1962ൽ നൈജീരിയയിൽപ്രവർത്തനമാരംഭിച്ചു.
*1967ൽ താൻസാനിയൻ സർക്കാർ ബാങ്ക് ഓഫ് ഇന്ത്യയുടെ ശാഖകളെ ദേശസാൽക്കരിച്ചു.
*1969ൽ ഭാരതസർക്കാർ ഒന്നാം ഘട്ട ദേശസാൽക്കരണത്തിന്റെ ഭാഗമായി മറ്റു 13 ബാങ്കുകളോടൊപ്പം ബാങ്ക് ഓഫ് ഇന്ത്യയേയും ദേശസാൽക്കരിച്ചു.
*1986ൽ പറവൂർ സെൻട്രൽ ബാങ്കിനെ ഏറ്റെടുത്തു.

## മറ്റുവിവരങ്ങൾ
ബാങ്ക് ഓഫ് ഇന്ത്യ എന്ന പേര് ഇതിനു മുൻപ് ചുരുങ്ങിയത് 3 ബാങ്കുകളെങ്കിലും ഉപയോഗിച്ചിട്ടുണ്ട്.രാമകൃഷ്ണദത്ത് എന്ന വ്യക്തി 1828ൽ കൊൽക്കത്തയിൽ ബാങ്ക് ഓഫ് ഇന്ത്യ എന്ന പേരിൽ സ്ഥാപിച്ചിരുന്നു.*രണ്ടാമത്തെ ബാങ്ക് ഓഫ് ഇന്ത്യ ലണ്ടനിൽ 1836ൽ സ്ഥാപിച്ചിരുന്നു.ഇത് ഒരു ആംഗ്ലോ-ഇന്ത്യൻ സ്ഥാപനമായിരുന്നു.*മൂന്നാമത്തെ ബാങ്ക് ഓഫ് ഇന്ത്യ മുംബൈയിൽ 1964ൽ സ്ഥാപിച്ചിരുന്നു.
## അവലംബം


 

വർഗ്ഗം:ഇന്ത്യയിലെ പൊതുമേഖലാ ബാങ്കുകൾ
അൺകാപ്പിങ്ങ്

**അൺകാപ്പിങ്ങ്** എന്നു പറയുന്നത് ഇൻറർനെറ്റ് സേവനദാതാക്കൾ നൽകുന്ന കേബിൾ മോഡം സെറ്റിഗ്സുകൾ മാറ്റി തൻറേതായ കോൺഫിഗറേഷൻ നൽകി ഉയർന്ന ബാൻഡ്-വിഡ്ത് തട്ടിയെടുക്കുന്ന പ്രവർത്തിയാണ്‌. അതായത് ഇതു വഴി 512kb/sec എന്ന നിരക്കിൽ വാങ്ങുന്ന പ്ലാൻ അൺകാപ്പിങ്ങ് മുഖേന 10MB/sec. എന്ന നിരക്കിലേക്ക് മാറ്റാൻ സാധിക്കും.

അൺകാപ്പിങ്ങ് നിയമപ്രകാരം കുറ്റമാണ്‌. കേബിൾ ഇൻറർനെറ്റ് സേവനദാതാക്കൾ അൺകാപ്പ് ചെയ്യപ്പെട്ട കേബിൾ മോഡം കണ്ടുപിടിക്കുന്നതിനായി രാത്രികാലങ്ങളിൽ പരിശോധന നടത്തുന്നത് പതിവാണ്‌. പിടിക്കപ്പെട്ടാൽ സേവനം മോഷ്ടിച്ചു എന്ന കാരണം ചുമത്തി ഉപയോക്താവിനെ അറസ്റ്റ് ചെയ്യാൻ നിയമമുണ്ട്.
## രീതികൾ
പല രീതികൾ അൺകാപ്പിങ് നടത്താൻ ഉപയോഗിക്കുന്നു. ഹാർഡ്‌വെയർ, സോഫ്റ്റ്‌വെയർ, തന്ത്രങ്ങൾ, മാറ്റങ്ങൾ, പരിഷ്‌ക്കരണങ്ങൾ എന്നിവയിലൂടെ.
വ്യാജ ടി.എഫ്.ടി.പി. സർവ്വർ മുഖേന കോൺഫിഗറേഷൻ ഫയൽ കേബിൾ മോഡത്തിലോക്ക് ഇൻസ്റ്റാൾ ചെയ്യുന്നു. 

മോട്ടറോള മോഡങ്ങളിൽ (SB3100, SB4100, SB4200 മോഡലുകൾ പോലുള്ളവ) ഉപയോഗിക്കുന്ന ഏറ്റവും ജനപ്രിയമായ പരിഷ്‌ക്കരണങ്ങളിലൊന്ന്; ഇന്റർനെറ്റ് സേവന ദാതാവിന്റെ ടിഎഫ്ടിപി(TFTP) സെർവറിനെ കബളിപ്പിച്ച്, ടിഎഫ്ടിപി സെർവർ നൽകുന്നതിൽ നിന്ന് വ്യത്യസ്തമായ ഒരു കോൺഫിഗറേഷൻ ഫയൽ സ്വീകരിക്കുന്ന തരത്തിലാണ് മോഡം നിർമ്മിച്ചിരിക്കുന്നത്. ഈ കോൺഫിഗറേഷൻ ഫയൽ മോഡത്തിനോട് അത് നടപ്പിലാക്കേണ്ട ഡൗൺലോഡും അപ്‌ലോഡ് ക്യാപ്‌സും പറയുന്നു. ഒരു ഡോക്‌സിസ് എഡിറ്റർ ഉപയോഗിച്ച് ആവശ്യമായ കോൺഫിഗറേഷൻ ഫയൽ എഡിറ്റ് ചെയ്യുകയോ കോൺഫിഗറേഷൻ ഫയലിന് പകരം വേഗമേറിയ മോഡത്തിൽ നിന്ന് (ഉദാ. ഗ്നുട്ടെല്ല നെറ്റ്‌വർക്ക് വഴി) ലഭിച്ച ഒന്ന് ഉപയോഗിച്ച് മാറ്റി സ്ഥാപിക്കുകയോ ചെയ്യുന്നതാണ് ഇത്തരം സ്പൂഫിംഗിന്റെ ഉദാഹരണം.

## പുറം കണ്ണികൾ
* തിയറിഷെയർ  കേബിൾ മോഡം മോഡിഫിക്കേഷൻസ് 
* ഫൈബർകോക്സ് ഗ്രൂപ്പ് 
* TCNiSO Embedded Development Assembly Experts
## അവലംബം

വർഗ്ഗം:ഇന്റർനെറ്റ്
മുട്ടത്തറ

തിരുവനന്തപുരം ജില്ലയിലെ ഒരു പ്രദേശം ആണ് **മുട്ടത്തറ**. 

## എത്തിച്ചേരാൻ
ഭൂമിശാസ്ത്ര പരമായി,  ദേശീയ പാത ബൈപ്പാസിനും തിരുവനന്തപുരം വിമാനത്താവളത്തിനും ഇടയിലെ ഒരു സ്ഥലം ആണ് മുട്ടത്തറ. ഈഞ്ചക്കൽ, പരുത്തിക്കുഴി, മണക്കാട്, വലിയതുറ എന്നിവ ആണ് ഇതിനോട് ചേർന്ന മറ്റു സ്ഥലങ്ങൾ.  തമ്പാനൂർ റെയിൽവേ സ്റ്റേഷനിൽ നിന്നും ഇവിടേക്ക് നേരിട്ട് ബസ് ഇല്ല . എന്നാൽ തമ്പാനൂരിൽ  നിന്ന് നേരിട്ട് ആട്ടോ റിക്ഷയിലോ കിഴക്കേകോട്ടയിൽ നിന്നും ബീമാപള്ളി ബസ്സിലോ/ആട്ടോ റിക്ഷയിലോ  പെട്ടെന്ന് ഇവിടെ എത്താവുന്നതാണ്. തമ്പാനൂരിൽ നിന്നും ദൂരം 5 കി മീ . കിഴക്കേകോട്ടയിൽ നിന്നും 3- കി മീ. 

## പ്രധാനപ്പെട്ടവ
ഇവിടുത്തെ ഒരു പ്രധാന വിദ്യാഭ്യാസ സ്ഥാപനം പൊന്നറ സ്കൂൾ  ആണ്. പ്രധാന ക്ഷേത്രങ്ങൾ ചിറക്കൽ മഹാവിഷ്ണു ക്ഷേത്രം, നീലകണ്ഡേശ്വരം ശിവ ക്ഷേത്രം, വടുവത്തു മഹാവിഷ്ണു ക്ഷേത്രം, പനമൂട് ദേവീക്ഷേത്രം, ഇവയാണ്. കേരളത്തിലെ ഒരേ ഒരു കൽക്കി പ്രതിഷ്ഠ ആരാധന ഉള്ള ക്ഷേത്രം ആണ് ചിറക്കൽ മഹാവിഷ്ണു ക്ഷേത്രം.  ഇവിടെ പരവജാതിക്കാരാണ് നടത്തിപ്പുകാർ.  നീലകണ്ഡേശ്വരം ശിവക്ഷേത്രം ദേശീയപാതയോരത്തേക്ക് വിമാനത്താവള വികാസം അനുബന്ധിച്ച് മാറ്റേണ്ടി വന്നിട്ടുണ്ട്.  ബീമാപള്ളി ഷെരീഫ് ദർഗ, വെട്ടുകാട് പള്ളി എന്നീ പ്രധാന ആരാധനാലയങ്ങൾ മുട്ടത്തറയുടെ മറ്റു സമീപപ്രദേശങ്ങളിൽ ആണ്. 

തിരുവനന്തപുരം വ്യോമാസേനാസ്ഥാനത്തിന്റെ അനക്സ്, സീ ബീ ഐ കേന്ദ്രം, സീ ഐ എസ് എഫ് കേന്ദ്രം, ബീ എസ് എഫ് കേന്ദ്രം, മുട്ടത്തറ എഞ്ചിനീയറിംഗ് കോളേജ്, മോട്ടോർ വാഹന ഡ്രൈവിംഗ് പരീക്ഷാ കേന്ദ്രം ഇവ മുട്ടത്തറയിൽ ആണ് സ്ഥിതി ചെയ്യുന്നത്. ഇവിടുത്തെ പെരുന്നെല്ലി മത്സ്യച്ചന്ത സമീപവാസികളെ ആകർഷിക്കുന്ന ഒന്നാണ്.  

## ചരിത്രം
പഴയ രാജകീയ ജലപാത ആയിരുന്ന പാർവതീപുത്തനാർ ഒഴുകുന്നത് ഈ പ്രദേശം വഴിയാണ്. തിരുവനന്തപുരം നഗരത്തിനെ രാജഭരണ കാലത്തു ജലമാർഗ്ഗേണ ബന്ധിപ്പിച്ചിരുന്ന വള്ളക്കടവ്, പാർവതീ പുത്തനാർ എന്നിവ ഇന്ന് അത്യന്തം ശോച്യാവസ്ഥയിൽ ആണ്.  ഒഴുക്ക് ഇല്ലായ്മയും ചില പരിസരവാസികൾ മാലിന്യം ഒഴുക്കിവിടുന്നതും ഒക്കെ ആണ് ഇതിനു കാരണം. തിരുവനന്തപുരത്തെ പ്രധാന കന്നുകാലി പുൽത്തീറ്റ കൃഷി കേന്ദ്രം, സ്വീവേജ് ഫാം എന്നിവ ഇവിടെ പരസ്‌പര പൂരകങ്ങൾ ആയിരുന്നു.  വിശാലമേറിയ ഈ സ്ഥലങ്ങൾ ആണ് മണ്ണിട്ട് നിമത്തി മുകളിൽ പറഞ്ഞ കേന്ദ്ര ഏജൻസികൾക്ക് നൽകിയത്. ഇങ്ങനെ നൽകിയതിലൂടെ ഈ പ്രദേശങ്ങൾ വികസിക്കുകയും അതുവഴി മുട്ടത്തറയുടെ പഴയ മുഖഛായ തന്നെ മാറ്റാൻ കഴിയുകയും ചെയ്തു.
കലാജാഥ

വിവിധ കലാപരിപാടികൾ അവതരിപ്പിച്ചുകൊണ്ട് പര്യടനം നടത്തുന്ന ജാഥയാണ് കലാജാഥ. വിവിധ സംഘങ്ങൾ ആശയപ്രചരണത്തിനായി ഇതുപയോഗിയ്ക്കുന്നുണ്ട്. തെരുവു നാടകങ്ങൾ മിയ്ക്ക കലാജാഥകളിലും പ്രധാന ഇനമായിരിയ്ക്കും. കലാജാഥയുടെ പ്രാധാന്യം കേരളീയസമൂഹത്തിൽ പ്രചരിപ്പിയ്ക്കുന്നതിൽ  കേരള ശാസ്ത്രസാഹിത്യ പരിഷത്ത് നല്ല പങ്കു വഹിച്ചു. കേരള ശാസ്ത്രസാഹിത്യ പരിഷത്താണു ഇന്നത്തെ രൂപത്തിലുള്ള കലാജാഥ എന്ന ആശയം വികസിപ്പിച്ചെടുത്തത്.ശാസ്ത്ര ബോധം പ്രചരിപ്പിക്കുക,അധ്വാനത്തിന്റെ മഹത്ത്വം വിളിച്ച് പറയുക,സാമൂഹ്യ അനീതികൾക്കെതിരെ സാധാരണക്കാരെ അണിനിരത്തുക തുടങ്ങിയ ഉദ്ദേശത്തോടെ ജനങ്ങളുമായി വേഗത്തിൽ സംവേദനം നടത്താനുതകുന്ന ഒരു പ്രത്യേക കലാരൂപമായി കലാജാഥയെ വികസിപ്പിച്ചു.കേരളത്തിലെ എല്ലാ ജില്ലകളിലൂടെയും പര്യടനം നടത്തുന്ന ഒരു ജാഥയായിരുന്നു ആദ്യകാലങ്ങളിൽ ഉണ്ടായിരുന്നത്.കേരള ശാസ്ത്രസാഹിത്യ പരിഷത്ത് പുറത്തിറക്കുന്ന പുസ്തകങ്ങൾ ഇത്തരം ജാഥകളോടനുബന്ധിച്ചാണു വിറ്റിരുന്നത്.ആദ്യമായി ശാസ്ത്ര കലാജാഥ തുടങ്ങിയത് 1980 ൽ ആണ്. ഡോ: എം.പി.പരമേശ്വരൻ. അന്നത്തെ ജനറൽ സെക്രട്ടറി സി.ജെ.ശിവശങ്കരൻ മാഷ്.സി.ജി.ശാന്തകുമാർ, കെ.കെ.കൃഷ്ണകുമാർ തുടങ്ങിയവരാണ് നേതൃത്വം നൽകിയത്.ആദ്യകലാജാഥയുടെ കൺവീനർ.വി.കെ.ശശിധരനും. ജാഥാ ക്യാപ്റ്റൻ എം.എസ്സ് മോഹനനുമായിരുന്നു..മുല്ലനേഴി ,നാരായണൻ കോലഴി ,പനങ്ങാട് തങ്കപ്പൻപിള്ള, സി.ആർ.ദാസ്. ഡോ: തങ്കപ്പൻ, ഡോ:ഗോപിനാഥൻ നായർ. രാജ് തോമസ്.കളനട ഗോപി ,സി.ബാലചന്ദ്രൻ ,കോട്ടയ്ക്കൽ മുരളി, തുടങ്ങിയവരായിരുന്ന ജാഥാംഗങ്ങൾ. വി.കെ.എസ്സ് ആയിരുന്നു.സംഗീതം ചെയ്തത്..മുല്ലനേഴിയും കോലഴി നാരായണനുമാണ്, കലാരൂപങ്ങൾക്ക് ദൃശ്യാവിഷ്ക്കാരംനടത്തിയത്. ഓഫിസ്, സമതലം ' നോൻസെൻസ്, വെളിച്ചത്തിലെക്ക്. എന്നി നാടകങ്ങൾ ' ദാമോദരൻപിള്ള രചിച്ച കുറവരശുകളി, ബ്രെഹത്തിൻ്റെ കവിതകൾ, എസ്സ് പ്രഭാകരൻ നായരുടെ മാപ്പിള്ളപ്പാട്ടുകൾ. പി.കെ.തങ്കപ്പൻ പിള്ളയുടെ ഓട്ടൻതുള്ളൽ എന്നിവയായിരുന്നു.കലാ വിഭവങ്ങൾ[ രണ്ടാമത്തെ ജാഥ മുതൽകൊടക്കാട് ശ്രീധരൻ, കരിവെള്ളൂർമുരളിതുടങ്ങിയവരും കലാജാഥയുമായി സഹകരിച്ചു.  ,ചെറു നാടകങ്ങൽ, സംഗീതശില്പങ്ങൾ'മാപ്പിള്ളപ്പാട്ടുകൾ.നാടൻ കലാരൂപങ്ങൾ എന്നിവകോർത്തിണക്കി, ഗ്രാമകേന്ദ്രങ്ങൾ,വിദ്റ്യാലയങ്ങൾ എന്നിവിടങ്ങളിൽ പൊതുസ്ഥലത്ത് ആണു കലാജാഥകൾ അവതരിപ്പിച്ചിരുന്നത്.സ്ത്രീകളും പുരുഷന്മാരും അടങ്ങിയ കലാകാരന്മാർ എല്ലാവരും പ്രതിഫലമില്ലാതെയായിരുന്നു ഇവ അവതരിപ്പിച്ചിരുന്നത്.പ്രത്യേകതരം മുണ്ട് ആയിരുന്നു കലാകാരന്മാർ ധരിച്ചിരുന്നത്.ആശയങ്ങളെ ജനങ്ങൾക്ക് മനസ്സിലാകുന്ന തരത്തിൽ ലളിതമായി അവതരിപ്പിക്കുവാൻ കലാജാഥകൾക്ക് കഴിഞ്ഞിട്ടുണ്ട്. കേരളത്തിൽ നടന്ന സമ്പൂർണ്ണ സാക്ഷരതാ യഞ്ജത്തിന്റെ ആവശ്യകത ജനങ്ങളിലേക്കെത്തിച്ചതിൽ കലാജാഥകളുടെ പങ്ക് എടുത്തു പറയത്തക്കതാണു.തെരുവു നാടകങ്ങൾ,സംഗീത ശിൽപ്പങ്ങൾ,പാവനാടകങ്ങൾ,തുടങ്ങിയ പലതരം കലാരൂപങ്ങളുടെ ഉപയോഗം കലാജാഥകളിൽ പ്രയോഗിക്കാറുണ്ട്.പൂർണ്ണ രൂപത്തിലുള്ള ഒരു നാടകം കലാജാഥയായി അവതരിപ്പിച്ചത് 2009 ൽ ആയിരുന്നു.ബെർത്തോൾഡ് ബ്രഹ്ത്തിന്റെ ഗലീലിയോ നാടകം കേരളത്തിൽ 3 ജാഥകളായി നിരവധി സ്ഥലങ്ങളിൽ അവതരിപ്പിക്കപ്പെട്ടു.
തങ്കശ്ശേരി വിളക്കുമാടം

കൊല്ലം ജില്ലയിലെ  തങ്കശ്ശേരി ഗ്രാമത്തിൽ സ്ഥിതി ചെയ്യുന്ന വിളക്കുമാടമാണു് **തങ്കശ്ശേരി വിളക്കുമാടം.** 144 അടി ഉയരമുളള ഈ വിളക്കുമാടം കേരളത്തിലെ ഏറ്റവും ഉയരമുള്ള വിളക്കുമാടമാണു്.  ആദ്യകാലത്ത് മണ്ണെണ്ണ വിളക്കിൽ ജ്വലിച്ചിരുന്ന ഈ വിളക്കുമാടം ഇപ്പോൾ വൈദ്യുതി ഉപയോഗിച്ചാണു് പ്രകാശിപ്പിക്കുന്നത്. വിളക്കുമാടത്തിലെ വെളിച്ചം 13 മൈൽ ദൂരെനിന്നു വരെ കാണാൻ കഴിയും എന്നതിനാൽ കപ്പലുകൾക്കും മൽസ്യബന്ധന ബോട്ടുകൾക്കും ദിശയറിയാൻ സാധിക്കുന്നു. കുത്തബ് മിനാറിലെപ്പോലെ പിരിയൻ ഗോവണി കയറിവേണം വിളക്കുമാടത്തിൻറെ മുകളിലെത്താൻ. 

ഭാരത സർക്കാരിന്റെ നിയന്ത്രണത്തിലുളള ഇവിടെ ഇടക്കാലത്ത് സന്ദർശകരെ നിരോധിച്ചിരുന്നു. എന്നാൽ ഇപ്പോൾ സന്ദർശകരുടെ മേലുളള വിലക്കുകൾ നീക്കിയിട്ടുണ്ട്. പോർച്ചുഗീസുകാരുടെയും ഡച്ചുകാരുടെയും ഇംഗ്ലീഷുകാരുടെയും പ്രതാപൈശ്വര്യങ്ങൾ കണ്ടറിഞ്ഞ തങ്കശ്ശേരിയിലേയ്ക്ക് ഇപ്പോൾ സന്ദർശകരെ ആകർഷിക്കുന്ന പ്രധാന ഘടകം വിളക്കുമാടത്തിൻറെ പ്രഭാവലയം തന്നെ.

## ചരിത്രം
1902 ൽ നിർമ്മിച്ച ഇത് 38 വർഷത്തിനുശേഷം ഇന്ത്യൻ ലൈറ്റ് ഹൗസിലെ ചീഫ് എഞ്ചിനീയറുടെ  നേതൃത്വത്തിൽ പുതുക്കിപ്പണിതു. 

### സാങ്കേതിക വിവരങ്ങൾ
#വെളിച്ച സ്രോതസ്സ് - 400 വാട്ടിന്റെ മെറ്റൽ ഹാലൈഡ് ബൾബ്
#വൈദ്യുതി സ്രോതസ്സ് 440 വോൾട്ട് 50 ഹെർട്ട്സ്/ജനറേറ്റർ സംവിധാനം ലഭ്യമാണ്‌
#വിളക്കുമാടത്തിന്റെ ഉയരം 41 മീ
#പ്രകാശ ജ്വലനം 15സെക്കന്റിൽ ഒരിക്കൽ.
#കാണാവുന്ന ദൂരം - 13മൈൽ അഥവാ 20 കിലോമീറ്റർ അകലെ നിന്നും നഗ്നനേത്രങ്ങൾ കൊണ്ട് വിളക്ക് ദൃശ്യമാണ്‌

## ഇവയും കാണുക
* കേരളത്തിലെ വിളക്കുമാടങ്ങൾ
* വിളക്കുമാടം

## പുറത്തേക്കുള്ള കണ്ണികൾ
ഭാരതത്തിലെ വിളക്കുമാടങ്ങളൂടെ കാര്യാലയ സൈറ്റ് 

വർഗ്ഗം:കേരളത്തിലെ വിളക്കുമാടങ്ങൾ
വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
ഇത്തി

thumb|right
മൊറേസി കുടുംബത്തിൽ ഉൾപ്പെടുന്നതും കേരളത്തിൽ കാണപ്പെടുന്നതുമായ ഒരിനം വൃക്ഷമാണ് **ഇത്തി** (ശാസ്ത്രീയനാമം: *:Ficus tinctoria*, *Ficus gibbosa*). സംസ്കൃതത്തിൽ *ഉദുംബര* *പ്ളക്ഷ* എന്നും അറിയപ്പെടുന്നു. ആൽ വർഗ്ഗത്തില്പെടുന്ന വൃക്ഷമാണ്. പാലുപോലുള്ള കറ വൃക്ഷത്തിൽ കാണപ്പെടുന്നു.

## രസാദി ഗുണങ്ങൾ
*രസം : കഷായം, മധുരം
*ഗുണം : ഗുരും രൂക്ഷം
*വീര്യം : ശീതം

## ഔഷധ ഉപയോഗങ്ങൾ
ആയുർവേദത്തിൽ പ്രമുഖ സ്ഥാനമുള്ള നാല്പാമരം എന്നത് ഇത്തിയോടൊപ്പം അത്തി, പേരാൽ, അരയാൽ എന്നിവ ചേരുന്നതാണ്. വേര്, ഫലങ്ങൾ, തൊലി, ഇലകൾ ഇവ് ഔഷധത്തിന് ഉപയോഗിക്കുന്നു. പ്രമേഹം, അൾസർ, ത്വക് രോഗങ്ങൾ എന്നിവയ്ക്കുള്ള ഔഷധമായി ഉപയോഗിക്കപ്പെടുന്നു. പഞ്ചവൽക്കത്തിലും അംഗമാണു. തൊലിയിൽ ടാനിൻ, വാക്സ്, സാപോണിൻ എന്നിവ അടങ്ങിയിട്ടുണ്ട്. രക്തശുദ്ധിക്കും, പ്രമേഹരോഗികളിൽ പഞ്ചസാരയുടെ അളവു കുറയ്ക്കാനും, കുഷ്ഠം, യോനീരോഗങ്ങൾ, അർശസ്സ്, കഫപിത്തരോഗങ്ങൾ എന്നിവയ്ക്കും ഉത്തമ ഔഷധമായി ഉപയോഗിക്കുന്നു. ഏറെക്കുറെ അത്തിയുടെ എല്ലാ ഗുണങ്ങളും ഇത്തിക്കുമുണ്ട്.

## ചിത്രശാല

ഇത്തി 1.jpg|**ഇത്തി**
ഇത്തി 2.jpg|**ഇത്തി**
ഇത്തി 3.jpg|**ഇത്തി**
ഇത്തി 4.jpg|**ഇത്തി**
ഇത്തി 5.jpg|**ഇത്തി**
ഇത്തി 6.jpg|**ഇത്തി**


## അവലംബം

* http://www.biotik.org/india/species/f/ficumicr/ficumicr_en.html 

## ചിത്രശാല

File:Ficustinctoriakerala 01.jpg|ഇത്തി വൃക്ഷം വെള്ളക്കാട്ട് മനതൊടിയിൽനിന്നും
Ficus tinctoria.jpg|ഇത്തിയുടെ ഇല
File:Ficustinctoriakerala 03.jpg|ഇത്തിയുടെ ഇലകൾ
File:Ficustinctoriakerala 04.jpg|ഇത്തിയുടെ ഇല
File:Ficustinctoriakerala 05.jpg|തളിരില


വർഗ്ഗം:ഔഷധസസ്യങ്ങൾ
വർഗ്ഗം:ആലുകൾ
വർഗ്ഗം:ഫൈക്കസ്
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
നിവേദ്യം (ചലച്ചിത്രം)

ലോഹിതദാസിന്റെ സംവിധാനത്തിൽ വിനു മോഹൻ, നെടുമുടി വേണു, ഭരത് ഗോപി, ഭാമ എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***നിവേദ്യം***. വിനു മോഹൻ, ഭാമ എന്നിവരുടെ ആദ്യ ചിത്രമാണ് ഇത്. ടച്ച്‌വുഡ് ക്രിയേഷൻസിന്റെ ബാനറിൽ ഒമർ ഷെരീഫ് നിർമ്മിച്ചിരിക്കുന്ന ഈ ചിത്രം ലാൽ റിലീസ് ആണ് വിതരണം ചെയ്തത്. ലോഹിതദാസ് തന്നെയാണ് ചിത്രത്തിന്റെ രചനയും നിർവ്വഹിച്ചിരിക്കുന്നത്.

## അഭിനേതാക്കൾ

## സംഗീതം
കൈതപ്രം ദാമോദരൻ നമ്പൂതിരി, എ.കെ. ലോഹിതദാസ്, ബിച്ചു തിരുമല, സി.ജെ. കുട്ടപ്പൻ എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്. പശ്ചാത്തലസംഗീതം ഔസേപ്പച്ചൻ ഒരുക്കിയിരിക്കുന്നു

; ഗാനങ്ങൾ
# കോലക്കുഴൽ വിളി കേട്ടോ – വിജയ് യേശുദാസ്, ശ്വേത മോഹൻ
# ലളിതലവംഗ – സുദീപ് കുമാർ, ശ്വേത മോഹൻ
# കണ്ണാ എൻ – കെ. കൃഷ്ണകുമാർ
# അലൈ പായുതേ – കെ. കൃഷ്ണകുമാർ, ശ്വേത മോഹൻ
# ചിറ്റാട്ടിൻ കാവിൽ – ശങ്കരൻ നമ്പൂതിരി
# കായാമ്പൂവോ – സുദീപ് കുമാർ, കെ.എസ്. ചിത്ര
# ഹായ് കൃഷ്ണാ – എം. ജയചന്ദ്രൻ
# താം തകിട – പ്രദീപ് പള്ളുരുത്തി, വിജയ് യേശുദാസ്
# കൃഷ്ണാ നീ ബേഗനേ – സുധ രഞ്ജിത്ത്

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''നിവേദ്യം''  – മലയാളസംഗീതം.ഇൻഫോ
* http://popcorn.oneindia.in/title/1697/nivedhyam.html 
* http://www.nowrunning.com/movie/4111/malayalam/nivedyam/index.htm 

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലോഹിതദാസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ലോഹിതദാസ് കഥ എഴുതിയ ചലച്ചിത്രങ്ങൾ
വർഗ്ഗം:ലോഹിതദാസ് തിരക്കഥ എഴുതിയ ചലച്ചിത്രങ്ങൾ
വർഗ്ഗം:എം. ജയചന്ദ്രൻ ഈണം പകർന്ന ഗാനങ്ങൾ
കാക്കത്തുടലി

ഏഷ്യ, ആഫ്രിക്ക എന്നിവിടങ്ങളിൽ കാണപ്പെടുന്ന ഒരു ഔഷധസസ്യമാണ് **കാക്കത്തുടലി** അഥവാ **മുളകുതാന്നി**. സംസ്കൃതത്തിൽ *ദാസി* എന്നാണ് പേര്. . . ഇന്ത്യയുടെ പലയിടത്തും ഈ ചെടി കാണാൻ സാധിക്കും. റൂട്ടേസീ കുടുംബത്തിൽ ഉൾപ്പെടുത്തി വർഗ്ഗീകരിച്ചിരിക്കുന്ന ഈ സസ്യം Toddalia എന്ന ജനുസിലെ ഏക സ്പീഷീസ് ആയിരുന്നു. നിലവിൽ സാന്തോസൈലം എന്ന ജനുസിലാണ് ഈ സസ്യത്തെ ഉൾപ്പെടുത്തിയിരിക്കുന്നത്.

## രസാദി ഗുണങ്ങൾ
*രസം : തിക്തം, കഷായം, മധുരം
*ഗുണം : ലഘു, സ്നിഗ്ദം
*വീര്യം: ഉഷ്ണം

## ഔഷധ ഉപയോഗങ്ങൾ

ഔഷധ യോഗ്യമായ ഭാഗങ്ങൾ :വേര്, ഇല, പൂവ്, കായ.

## അവലംബം

വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:സാന്തോസൈലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കുപ്പമേനി

ഇന്ത്യയിൽ എല്ലായിടത്തും കാണപ്പെടുന്ന ഒരു ഏകവാർഷിക ഔഷധസസ്യമാണ് **കുപ്പമേനി**. ഇത് *പൂച്ചമയക്കി* എന്നും ചില സ്ഥലങ്ങളിൽ അറിയപ്പെടുന്നു.  സമതലപ്രദേശങ്ങളിൽ കൂടുതലായി കാണപ്പെടുന്ന ഇതിന് ഏകദേശം  ഒരു മീറ്റർ വരെ പൊക്കമുണ്ടാകും. ധാരാളം ഇലകൾ കാണപ്പെടുന്ന ഈ ചെടി ശാഖോപശാഖകളായി വളരുന്നു. ദീർഘവൃത്താകാരത്തിലോ വൃത്താകാരത്തിലോ കാണപ്പെടുന്ന ഇതിന്റെ ഇലകളുടെ പുറം ഭാഗം മിനുസമാർന്നതാണ്. പൂക്കൾ പച്ചനിറത്തിലുള്ളവയും കായ്കൾ വെള്ളനിറത്തിലുള്ളവയുമാണ്. കായ്കളിൽ അനേകം ചെറിയ വിത്തുകൾ അടങ്ങിയിരിക്കുന്നു.

## രസാദി ഗുണങ്ങൾ

*രസം : കഷായം, തിക്തം
*ഗുണം : രൂക്ഷം
*വീര്യം  : ഉഷ്ണം
*വിപാകം : കടു

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ആഫ്രിക്കയിലെ സസ്യജാലം
വർഗ്ഗം:ആഫ്രിക്കയിലെ ഔഷധ സസ്യങ്ങൾ
വർഗ്ഗം:ഇലക്കറികൾ
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
കുറശ്ശാണി

മുഴുവനും രോമങ്ങൾ നിറഞ്ഞ ഒരു ഔഷധസസ്യമാണ് **കുറശ്ശാണി**.  ഇപ്പോൾ കാഷ്മീർ, പഞ്ചാബ്, ഹിമാചൽ പ്രദേശ്, നീലഗിരി എന്നിവിടങ്ങളിൽ കൃഷി ചെയ്തു വരുന്നു

## രസാദി ഗുണങ്ങൾ
* രസം : തിക്തം, കടു, കഷായം
* ഗുണം : ഗുരു, രൂക്ഷം
* വീര്യം : ഉഷ്ണം
* വിപാകം : കടു

## പ്രത്യേകതകൾ
സമൂലം ദുർഗന്ധം ഉള്ള ഈ ചെടിയുടെ  ഇലകൾക്ക് വിവിധ വലിപ്പമാണുള്ളത്. തായ്തണ്ടിന്റേയോ ശാഖകളുടെ അറ്റത്തോ ആയി ഉണ്ടാകുന്ന പൂക്കൾക്ക് മഞ്ഞനിറമാണുള്ളത്. ഇതിൽ  പാടലവർണ്ണത്തിലുള്ള  ചെറിയ പൊട്ടുകൾ കാണപ്പെടുന്നു. കായ്കൾ പച്ച നിറത്തിലുള്ളവയും അതിലടങ്ങിയിരിക്കുന്ന വിത്തുകൾ കയ്പുരസവും വൃക്കയുടെ ആകൃതിയിലുള്ളതുമാണ്. 

വർഗ്ഗം:ഔഷധസസ്യങ്ങൾ
വർഗ്ഗം:വിഷച്ചെടികൾ
വർഗ്ഗം:സൊളാനേസീ
കടുകരോഹിണി

ആയുർവ്വേദത്തിൽ വിവിധ അസുഖങ്ങൾക്ക് മരുന്നായി ഉപയോഗിക്കുന്ന ഒരു ഔഷധസസ്യമാണ് **കടുകുരോഹിണി** അഥവാ **കടുകരോഹിണി .** സംസ്കൃതത്തിൽ ഈ സസ്യത്തിന്റെ പേരുകളായ *കടുരോഹിണി ,കടുകാരോഹിണി, കടുകാ, കട്വി, കുടകീ, കടുകീ, തീവ്രം, മത്സ്യപിത്താ,  കടുംഭരാ, അശോകരോഹിണി, കൃഷ്ണഭേദി, ചക്രാംഗീ, ശകലാദിനി, കടുകിരമണ* തുടങ്ങിയവയും  കേരളത്തിലെ ആയുർവ്വേദപണ്ഡിതർ വളരെമുമ്പു മുതലേ ഉപയോഗിച്ചുപോന്നിട്ടുണ്ടു്.**,** എന്നാൽ ഇവയിൽ ചില പേരുകളിൽ അറിയപ്പെടുന്ന മറ്റു പലയിനം സസ്യങ്ങളും ധാരാളമുണ്ട് **.**

നേപ്പാളിലെ ** 2700** മീറ്ററിനും 4500 മീറ്ററിനും ഇടയ്ക്കു് ഉയരമുള്ള പർവ്വതപ്രദേശങ്ങളിലാണു് ഒരു ചിരസ്ഥായി സസ്യമായ കടുകുരോഹിണി സ്വാഭാവികപ്രകൃതിയിൽ വളരുന്നതു്.  പ്രാചീനകാലം മുതലേ നേപ്പാളിലെ കർണലി മേഖലയിൽ നിന്നും മരുന്നുകമ്പോളങ്ങളിലെത്തുന്ന  പ്രധാന ഔഷധസസ്യോല്പന്നങ്ങളിൽ ഒന്നാണിത്.  അവിടെ  ലഭ്യമായ വനവിഭവങ്ങളിൽ താരതമ്യേന ഉയർന്ന സാമ്പത്തികപ്രാധാന്യമുള്ള സസ്യമെന്ന നിലയിൽ കടുകുരോഹിണി പരിഗണിക്കപ്പെടുന്നു. ഔഷധക്കൂട്ടുകളിൽ ഇന്ത്യൻ ജനുസ്സിന് (*Gentiana kurroo*) പകരമായും ഇത് ഉപയോഗിക്കാറുണ്ട് കറുത്ത  കടുകുരോഹിണി , വെളുത്ത കടുകുരോഹിണി എന്നിങ്ങനെ രണ്ടിനമുണ്ട്. വെളുത്തതിനു ഗുണം കൂടും

## മറ്റു പേരുകൾ

* സംസ്കൃതം: കടുരോഹിണി ,കടുകാരോഹിണി, കടുകാ, കട്വി, കുടകീ, കടുകീ, തീവ്രം, മത്സ്യപിത്താ,  കടുംഭരാ, അശോകരോഹിണി, കൃഷ്ണഭേദി, ചക്രാംഗീ, ശകലാദിനി, കടുകിരമണി
* നേപ്പാളി ഭാഷ:  കുട്ട്കി, കടുക്

## ഔഷധത്തിന്റെ രസവർഗ്ഗവും ചില ഉപയോഗങ്ങളും
ചരകസംഹിതയിലെ വിമാനസ്ഥാനം എട്ടാം അദ്ധ്യായത്തിൽ തിക്തകരസകാരികളുടെ വർഗ്ഗത്തിലാണു് കടുകുരോഹിണിയെ ഉൾപ്പെടുത്തിയിരിക്കുന്നതു്.  കരൾ രോഗങ്ങൾക്ക് നല്ലതാണ്. പ്രസവാനന്തരമുള്ള മുലപ്പാലിനു മേന്മ കൂട്ടാൻ ആയുർവ്വേദത്തിൽ നിർദ്ദേശിക്കുന്ന ‘കാടിക്കഷായത്തിൽ‘ കടുകുരോഹിണിയും ഒരു ചേരുവയാണ്. 
## അവലംബം

വർഗ്ഗം:ഔഷധസസ്യങ്ങൾ
വർഗ്ഗം:നേപ്പാളിലെ സസ്യജാലം
കരിങ്ങോട്ട

നിത്യഹരിതവനങ്ങളിലും പുഴയുടെ സമീപങ്ങളിലും വളരുന്ന ഒരിനം നിത്യഹരിതവൃക്ഷമാണ് **കരിങ്ങോട്ട** അഥവാ **കരിഞ്ഞോട്ട** (ശാസ്ത്രീയനാമം: *Quassia indica*). ഇന്ത്യ, ബർമ, ശ്രീലങ്ക എന്നിവിടങ്ങളിൽ ഇവ കാണപ്പെടുന്നു. കേരളത്തിൽ ഈ മരം വളരെ വ്യാപകമായ രീതിയിൽ കാണുന്നു.

## വിവരണം
10 മീറ്റർ വരെ ഉയരത്തിലാണ് കരിങ്ങോട്ട വളരുന്നത്. വൃക്ഷത്തിന്റെ തളിരിലയ്ക്ക് ഇളം മഞ്ഞ നിറമാണ്. മൂപ്പെത്തുമ്പോൾ ഇവ പച്ചയായി മാറുന്നു. എന്നാൽ കടുംപച്ച നിറം ഇവയ്ക്കു ലഭിക്കാറില്ല. ശാഖാഗ്രഭാഗത്താണ് ഇലകൾ കൂട്ടമായി കാണപ്പെടുന്നത്. ഇലകൾക്ക് 15 മുതൽ 22 വരെ സെന്റീമീറ്റർ നീളവും 6 സെന്റീമീറ്റർ വീതിയും ഉണ്ടാകുന്നു. ജനുവരി-ഫെബ്രുവരി മാസങ്ങളിലാണ് കരിങ്ങോട്ട പുഷ്പിക്കുന്നത്. മണമില്ലാത്ത പൂക്കൾക്ക് ഇടത്തരം വലിപ്പമാണ്. ഫലത്തിന്റെ അണ്ഡാശയത്തിനു നാല് അറകളാണുള്ളത്. ഏകദേശം നാലു മാസമാകുമ്പോൾ ഫലം മൂപ്പെത്തുന്നു. കായയ്ക്കും തൊലിക്കും തടിക്കും നേർത്ത കയ്പ്പു രസമാണ്. തടിയുടെ കാതലിനു ഇളം മഞ്ഞ നിറമാണ്. തടിക്ക് ഈടും ബലവും വളരെ കുറവാണ്. വിത്തിനു ജീവനക്ഷമത കുറവായതിനാൽ സ്വാഭാവിക പുനരുത്ഭവം കുറവാണ്.

## ഔഷധ ഉപയോഗം
വിത്തിൽ നിന്നും എണ്ണയുണ്ടാക്കി ആയുർവേദത്തിൽ ഉപയോഗിക്കുന്നു. തൊലി, ഇല, കാതൽ, വിത്തിൽ നിന്നു കിട്ടുന്ന എണ്ണ എന്നിവ ഔഷധത്തിന് ഉപയോഗിക്കുന്നു.

## രസാദി ഗുണങ്ങൾ
* രസം  :  തിക്തം
* ഗുണം  :  തീക്ഷ്ണം, സ്നിഗ്ധം
* വീര്യം :  ഉഷ്ണം
* വിപാകം  :  കടു

## ചിത്രശാല


File:Samadera_indica_-_കരിഞൊട്ട_01.JPG|കരിഞൊട്ട
File:Samadera_indica_-_കരിഞൊട്ട_02.JPG|കരിഞൊട്ട
File:Samadera_indica_-_കരിഞൊട്ട_03.JPG|കരിഞൊട്ടയുടെ തളിരില
File:Samadera_indica_-_കരിഞൊട്ട_04.JPG|കരിഞൊട്ടയുടെ ഇല

## അവലംബം

* ഔഷധസസ്യങ്ങൾ-2, ഡോ. നേശമണി- കേരള ഭാഷ ഇൻസ്റ്റിറ്റ്യൂട്ട്

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:സിമരൂബേസീ
വർഗ്ഗം:ക്വാസിയ
വർഗ്ഗം:കേരളത്തിലെ സസ്യജാലം
ചന്ദനവേമ്പ്

ഇന്ത്യയിലെ നിത്യഹരിത വനങ്ങളിൽ അപൂർവമായി കാണപ്പെടുന്ന ഇലകൊഴിയും വൃക്ഷമാണ് **ചന്ദനവേമ്പ്**. 28 മീറ്ററോളം പൊക്കം വയ്ക്കുന്ന ഈ മരത്തിന്റെ  എന്നാണ്. ഇന്ത്യൻ മഹാഗണിയെന്നും അറിയപ്പെടുന്ന ഈ മരം **മതഗിരി വേമ്പ്**, **തുണീമരം** എന്നും ഇംഗ്ലീഷിൽ *ടൂണ* എന്നും അറിയപ്പെടുന്നു. ഓസ്ട്രേലിയ, ചൈന, മലേഷ്യ എന്നിവിടങ്ങളിലാണ് ഇവ സാധാരണമായി കാണപ്പെടുന്നത്. ഇതിന്റെ തടിക്കു ചുവപ്പു നിറമാണ്. തെക്കു-കിഴക്കേഷ്യൻ രാജ്യങ്ങളിൽ ഇലകൾ ഭക്ഷണമായി ഉപയോഗിക്കാറുണ്ട്. ഇലകൾ നല്ല കാലിത്തീറ്റയാണ്.  പൂക്കൾ തേൻ ഉൽപ്പാദനത്തിൽ പ്രാധാന്യമുള്ളതാണ്. കാറ്റിനെ തടയാനും അലങ്കാരവൃക്ഷമായും വനപുനരുദ്ഭവത്തിനും ഉപയോഗിക്കാറുണ്ട്.

## രസാദി ഗൂണങ്ങൾ
* രസം : തിക്തം, മധുരം
* ഗുണം : സ്നിഗ്ധം
* വീര്യം : ശീതം
* വിപാകം : മധുരം
## ഔഷധ ഗുണം

പശ, പട്ട, പൂവ്, എണ്ണ, ഇല എന്നിവ ഔഷധ യോഗ്യമായ ഭാഗങ്ങളാണ്. ത്രിദോഷങ്ങളെ ശമിപ്പിക്കുവൻ ശേഷിയുള്ള ഇവ ത്വക്ക് രോഗങ്ങൾ, ചൊറിച്ചിൽ, വൃണങ്ങൾ എന്നിവ ശമിപ്പിക്കുവാൻ ആയുർവേദത്തിൽ ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കൂടുതൽ വിവരങ്ങൾ 
* മറ്റു വിവരങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:മീലിയേസീ
വർഗ്ഗം:കേരളത്തിലെ സസ്യജാലം
ചിത്തിരപ്പാല

ഉഷ്ണമേഖലാപ്രദേശങ്ങളിലെല്ലാം തന്നെ കണ്ടുവരുന്നൊരു ചെറിയ ചെടിയാണ്  **ചിത്തിരപ്പാല**. (ശാസ്ത്രീയനാമം : *Euphorbia hirta*). ഇതിനെ ആസ്ത്മ ചെടി എന്നു വിളിക്കാറുണ്ട്. അമേരിക്കകളിലെ ഉഷ്ണമേഖലാപ്രദേശങ്ങളാണ് ജന്മദേശം. ഇന്ത്യയിലെയും ആസ്ത്രേലിയയിലെയും ചൂടേറിയ തുറസ്സായ പുൽമേടുകളിലും വഴിയോരങ്ങളിലും എത്തിച്ചേർന്ന ഒരു ചെടിയാണ് ഇത്. നാട്ടുവൈദ്യത്തിൽ ഉപയോഗിക്കാറുണ്ട്.

## രസാദി ഗുണങ്ങൾ
*രസം : മധുരം, ലവണം
*ഗുണം : രൂക്ഷം, തീക്ഷ്ണം
*വീര്യം : ശീതം
*വിപാകം : മധുരം

## അവലംബം

## കൂടുതൽ വായനയ്ക്ക്
* 
* 

## പുറത്തേക്കുള്ള കണ്ണികൾ
* കൂടുതൽ അറിവുകൾ
*PROTA4U: ''Euphorbia hirta''

വർഗ്ഗം:ഔഷധസസ്യങ്ങൾ
വർഗ്ഗം:യൂഫോർബിയ
വർഗ്ഗം:യൂഫോർബിയേസീ
വർഗ്ഗം:കേരളത്തിലെ സസ്യജാലം
ചീനപ്പാവ്

ഒരു ഔഷധസസ്യയിനമാണ് **ചീനപ്പാവ്**. (കുടുംബം : Smilacaceae, ശാസ്ത്രീയ നാമം : *Smilax china*). വേരാണ് ഇതിന്റെ ഔഷധയോഗ്യമായ ഭാഗം. ചെന്നാർവള്ളി എന്നും അറിയപ്പെടുന്നു.

## രസാദി ഗുണങ്ങൾ
*രസം : തിക്തം
*ഗുണം : ലഘു, രൂക്ഷം
*വീര്യം : ഉഷ്ണം
*വിപാകം : കടു

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
അബ്ബാദ് ഇബ്ൻ ബിഷാർ

മുഹമ്മദ് നബിയുടെ അനുയായിയായിരുന്ന അബ്ബാദ് ഇബ്ൻ ബിഷാർ (Arabic: عباد بن بشر‎) ന്റെ ജീവിതകാലഘട്ടം 606 മുതൽ 632 വരെയായിരുന്നു. തികഞ്ഞ വിശ്വാസിയും പണ്ഡിതനുമായുരുന്ന അദ്ദേഹം ഒരു ധീരയോദ്ധാവുകൂടിയായിരുന്നു.

തനിക്ക് പതിനഞ്ച് വയസ്സ് പ്രായമുള്ളപ്പോഴാണ് അദ്ദേഹം മുസാബ് ഇബ്ൻ ഉമയർ-ൽ നിന്നും ആദ്യമായി ഖുർആൻ ഓതിക്കേൾക്കുന്നത്. അത് ഹിജ്റക്ക് മുമ്പുള്ള കാലഘട്ടമായിരുന്നു. ഖുർആന്റെ വചനങ്ങളിൽ ആകൃഷ്ടനായ അദ്ദേഹം ഖുർആൻ പഠിക്കുകയും ഇസ്‌ലാം സ്വീകരിക്കുകയും ചെയ്തു. ഖുർആൻ പാരായണത്തിൽ നിപുണത നേടിയ അദ്ദേഹത്തിന്റെ ആലാപന മാധുര്യം മറ്റ് സഹാബികൾക്കിടയിൽ അദ്ദേഹത്തിന് "ഖുർആന്റെ സുഹൃത്ത്" എന്ന വിളിപ്പേര് നേടിക്കൊടുത്തു. പ്രവാചക പത്നിയായിരുന്ന ആയിഷ അദ്ദേഹത്തിന്റെ ധാർമ്മിക ബോധത്തെ വാഴ്ത്തിയിട്ടുണ്ട്.
അദ്ദേഹം 632-ലെ യമാമ യുദ്ധത്തിൽ രക്തസാക്ഷിയായി. 

വർഗ്ഗം:സ്വഹാബികൾ
ചരളം

ഇന്ത്യയുടെ വടക്കുഭാഗങ്ങൾ, നേപ്പാൾ, ഭൂട്ടാൻ, പാകിസ്താന്റെ വടക്കുഭാഗങ്ങൾ എന്നിവിടങ്ങളിൽ കാണപ്പെടുന്ന ഒരു ഔഷധസസ്യമാണ് **ചരളം** (*Long leaved pine, Chir Pine*).

## രസാദി ഗുണങ്ങൾ
* രസം : കടു, തിക്തം, മധുരം
* ഗുണം : ലഘു, തീക്ഷ്ണം, സ്നിഗ്ധം
* വീര്യം : ഉഷ്ണം
* വിപാകം : കടു

## ഘടന
നിവർന്നുവളരുന്ന ഒരു ഔഷഷസസ്യമായ ഇതിന്റെ തൊലിയ്ക്ക് ചാരനിറമാണുള്ളത്. മറ്റുള്ള സാധാരണ ചെടികളേപ്പോലെയല്ലാതെ ഇലകൾ നീണ്ടുരുണ്ട് സൂചിയുടെ ആകൃതിയാണുള്ളത്. മറ്റു പൈനുകളെ അപേക്ഷിച്ച് ഉയരം കുറവുള്ള സ്ഥലങ്ങളിൽ ഇത് കാണപ്പെടുന്നു. ഇത് തടിയുടെ ആവശ്യങ്ങൾക്കും ഉപയോഗിച്ചു വരുന്നു. മരം ടാപ്പ് ചെയ്തു റെസിൻ എടുക്കുന്നു. സ്വേദനം ചെയ്ത് ടർപ്പ്ന്റയിൻ ഉണ്ടാക്കുന്നു. 
## അവലംബം

## പുറംകണ്ണികൾ
* Retapping Chir Pines the Environmentally Friendly Way
* Plants For A Future: Chir Pine
* Flora Indica: ''P. longifolia'' (Chur Pine), III, p. 651.

വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
ചെറുചുണ്ട

ഏകദേശം ഒന്നരമീറ്റർ ഉയരത്തിൽ വളരുന്ന ചെറുകുറ്റിച്ചെടിയാണ് പുത്തരിച്ചുണ്ട * - *' Indian Nightshade**. (ശാസ്ത്രീയനാമം: ''Solanum violaceum'') ** ചെറു ചുണ്ട എന്നും പല സ്ഥലങ്ങളിലും ഇതിനെ വിളിക്കപ്പെടുന്നു.പ്രധാനമായി ഈ ഔഷധച്ചെടിയുടെ വേര് ആണ് മരുന്നിന് ഉപയോഗിക്കുന്നത്. ഇതിന്റ കായ്കൾ ഇളം പരുവത്തിൽ പാകം ചെയ്തു കഴിക്കാവുന്നതാണ്. 👍

## രസാദി ഗുണങ്ങൾ
* രസം : കടു, തിക്തം
* ഗുണം : രൂക്ഷം, ലഘു
* വീര്യം : ഉഷ്ണം
* വിപാകം : കടു

## ഔഷധം
സമൂലം ഔഷധയോഗ്യമായ ചുണ്ടയുടെ വേര് ശ്വാസകോശരോഗങ്ങൾക്കും പല്ലുവേദനയ്ക്കുമുള്ള മരുന്നുകളിൽ ഉപയോഗിക്കുന്നു. ദശമൂലത്തിലെ ഒരു വേരാണ് ചുണ്ടയുടെ വേര്. 
## ചിത്രശാല

File:Solanum flowers leaves.jpg|thumb|പുത്തരിച്ചുണ്ട പൂക്കൾ
File:Solanum flowers leaves3.jpg|thumb|പുത്തരിച്ചുണ്ട പൂക്കൾ


## അവലംബം
* http://www.flowersofindia.net/catalog/slides/Indian%20Nightshade.html
* http://www.theplantlist.org/tpl/record/tro-29604805

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:സൊളാനേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
അബ്ദുറഹ്മാൻ ഇബ്ൻ ഔഫ്

**അബ്ദുറഹ്മാൻ ഇബ്ൻ ഔഫ്** (Arabic: عبد الرحمن بن عوف‎) മുഹമ്മദ് നബിയുടെ അനുയായികളിൽ പ്രമുഖനായിരുന്നു. അബ്ദുൽ അംറ് എന്ന അദ്ദേഹത്തിന്റെ അജ്ഞാതകാല നാമം മുഹമ്മദ് നബിയാണ് അബ്ദുറഹ്മാൻ എന്ന് മാറ്റിയത്. അദ്ദേഹം ഇസ്‌ലാം സ്വീകരിച്ച ആദ്യ എട്ടുപേരിലും, സ്വർഗ്ഗം കൊണ്ട് സന്തോഷവാർത്ത അറിയിക്കപ്പെട്ട പത്ത് പേരിലും ഉൾപ്പെടുന്നു എന്നത് അദ്ദേഹത്തിന്റെ മാഹാത്മ്യത്തെ വെളിപ്പെടുത്തുന്നു. അതുപോലെ മൂന്നാമത്തെ ഖലീഫയെ തിരഞ്ഞെടുക്കാൻ ഖലീഫാ ഉമർ നിയോഗിച്ച ആറംഗ സമിതിയിലും അദ്ദേഹം അംഗമായിരുന്നു.
652-ൽ ആണ് അദ്ദേഹം മരണപ്പെടുന്നത്.
## അവലംബം
ചെറുതേക്ക്

Lamiaceae കുടുംബത്തിൽപ്പെട്ട പൂക്കളുണ്ടാകുന്ന ഒരിനം ചെടിയാണ് **ചെറുതേക്ക്**. .ഇല, തൊലി, വേര് എന്നിവയാണ് ഔഷധ യോഗ്യമായ ഭാഗങ്ങൾ. കാന്തഭംഗി എന്നും പേരുണ്ട്. blue fountain bush, blue-flowered glory tree, beetle killer എന്നിങ്ങനെയെല്ലാം അറിയപ്പെടുന്നു.

## രസാദി ഗുണങ്ങൾ
* രസം : തിക്തം, കടു
* ഗുണം : രൂക്ഷം, ലഘു
* വീര്യം : ഉഷ്ണം
* വിപാകം : കടു
## ചിത്രശാല

File:Clerodendrum serratum 11.JPG|ചെറുതേക്ക്, തൃശ്ശൂരിൽ


## അവലംബം

## പുറത്തേക്കുള്ള കണ്ണികൾ
* ചിത്രങ്ങൾ, വിവരങ്ങൾ
* ഔഷധഗുണങ്ങൾ

വർഗ്ഗം:വൃക്ഷങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
ചെണ്ടൂരകം

ഭാരതത്തിലുടനീളം കൃഷി ചെയ്തുവരുന്ന ഒരു ഔഷധസസ്യമാണ് **ചെണ്ടൂരകം**. (*Safflower*). . പുഷ്പത്തിന്റെ കേസരം കുങ്കുമത്തിന് പകരം ഉപയോഗിക്കാറുണ്ട്. വിത്തുകളിൽ നിന്നും ലഭിക്കുന്ന സസ്യഎണ്ണയ്ക്കു വേണ്ടിയാണ് വ്യാവസായികമായി വളർത്തുന്നത്. ഇന്ത്യ, അമേരിക്ക, മെക്സിക്കോ എന്നിവിടെയാണ് ചെണ്ടൂരകം ഏറ്റവും കൂടുതൽ കൃഷി ചെയ്യുന്നത്.

## രസാദി ഗുണങ്ങൾ
* രസം : തിക്തം
* ഗുണം: സ്നിഗ്ധം
* വീര്യം: ശീതം
* വിപാകം: മധുരം (വിത്ത്‌), കടു ( ഇല)

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://ayurvedicmedicinalplants.com/index.php?option=com_zoom&Itemid=26&page=view&catid=3&key=24&hit=1

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ലെബനോനിലെ സസ്യജാലം
അബ്ദുല്ല ഇബ്ൻ അബ്ബാസ്

മുഹമ്മദ് നബിയുടെ അടുത്ത അനുയായിയും  ബന്ധുവും ആയിരുന്നു **അബ്ദുല്ല ഇബ്ൻ അബ്ബാസ്** (Arabic: عبد الله ابن عباس‎) . അദ്ദേഹത്തിന് ഖുർആൻ വ്യാഖ്യാനത്തിലും നബിചര്യയിലും ഉണ്ടായിരുന്ന പാണ്ഡിത്യം അദ്ദേഹത്തെ നബിയുടെ മറ്റ് അനുയായികൾക്കിടയിൽ ശ്രദ്ധേയനാക്കി. അദ്ദേഹത്തിന്റെ ജീവിതകാലം 618 മുതൽ 687 വരെ ആയിരുന്നു.

## ജീവചരിത്രം
മുഹമ്മദ് നബിയുടെ മാതുലനും അബ്ബാസിയാ ഖലീഫാമാരുടെ പൂർവികനുമായ അബ്ബാസ് ഇബ്ൻ അബ്ദുൽ മുത്തലിബ്  എന്ന സമ്പന്ന കച്ചവടക്കാരന്റെ പുത്രനാണ് അബ്ദുല്ല ഇബ്‌നു അബ്ബാസ്. മക്കയിൽ ജനിച്ചു. അതുകൊണ്ടാണ് അദ്ദേഹത്തെ ഇബ്ൻ അബ്ബാസ് (അബ്ബാസിന്റെ മകൽ) എന്ന് വിളിച്ചിരുന്നത്. ഖദീജക്ക് ശേഷം ആദ്യമായി ഇസ്‌ലാം സ്വീകരിച്ച വനിതയാണ് താനെന്ന് അഭിമാനിച്ചിരുന്ന  ഉമ്മ് അൽ ഫദ്‌ൽ ലുബാബ ആയിരുന്നു മാതാവ്. ഖദീജ ഉമ്മ് അൽ ഫദ്‌ൽ ലുബാബയുടെ അടുത്ത കൂട്ടുകാരി കൂടി ആയിരുന്നു. നബിയുടെ പിതാമഹനായിരുന്ന അബ്ദുൽ മുത്തലിബ് തന്നെയായിരുന്നു ഇബ്ൻ അബ്ബാസിന്റെയും പിതാമഹൻ. മക്കയിലെ ഖുറൈഷ് ഗോത്രത്തിൽപ്പെട്ട ബനൂഹാഷിം ആയിരുന്നു അദ്ദേഹത്തിന്റെ കുടുംബം.

നിയമജ്ജൻ ഖുറാൻ വ്യാഖ്യാതാവ് എന്നീ നിലകളിൽ സമകാലികർക്ക് ഇദ്ദേഹം ആദരണീയനായിരുന്നു. രണ്ടാം ഖലീഫ ഉമറിന്റെ കാര്യാലോചനാസദസ്സിൽ ഇദ്ദേഹം സജീവമായ പങ്കു വഹിച്ചു. ഖലീഫ അലിയുടെ അടുത്ത കൂട്ടുകാരനും സഹായിയുമായി പല യുദ്ധങ്ങളിൽ പങ്കെടുത്തു.

പണ്ഡിതനെന്ന നിലയിൽ മാത്രമല്ല സമർഥനായ പടയാളിയെന്ന നിലയിലും അബ്ദുല്ലയ്ക്ക് ഇസ്ളാമിക ചരിത്രത്തിൽ സ്ഥാനമുണ്ട്. ഇദ്ദേഹമാണ് ഖലീഫ അലിയുടെ കുതിരപ്പടയെ നയിച്ചിരുന്നത്. പലപ്പോഴും ഖലീഫ അലിയുടെ ദൂതനായും പ്രവർത്തിച്ചിരുന്നു. അലി, ഖലീഫയാകുന്നതിൽ എതിർപ്പുണ്ടായിരുന്നവർ പ്രവാചകപത്നിയായ ആയിഷയുടെ സഹായത്തോടെ അദ്ദേഹത്തിനെതിരെ യുദ്ധത്തിനൊരുങ്ങിയപ്പോൾ അവരെ ആ ഉദ്യമത്തിൽനിന്നു പിന്തിരിപ്പിക്കാൻ നിയോഗിക്കപ്പെട്ടതും അബ്ദുല്ല ആയിരുന്നു.

ഖുർആൻ നിയമക്രമം, വ്യാകരണം, അറബി ചരിത്രം, കവിത എന്നീ വിവിധ ശാഖകളിൽ ഇദ്ദേഹം നടത്തിയ പ്രഭാഷണങ്ങൾ കേൾക്കാൻ ധാരാളം ആളുകൾ തടിച്ചുകൂടുമായിരുന്നു. സത്സ്വഭാവിയും ദയാശീലനും അഗാധപണ്ഡിതനുമായിരുന്ന ഇദ്ദേഹം പ്രവാചകന്റെ കുടുംബത്തോടൊപ്പം എല്ലാ പ്രശ്നങ്ങളിലും പങ്കുകൊണ്ടു. പ്രവാചകന്റെ പൗത്രനായ ഹുസൈൻ കൊല്ലപ്പെട്ടതിൽ അതീവ ദുഃഖിതനായി 688-ൽ തായിഫിൽവച്ച് അബ്ദുല്ല ഇബ്നു അബ്ബാസ് മരണമടഞ്ഞു.

## അവലംബം

## പുറംകണ്ണികൾ
*http://www.witness-pioneer.org/vil/Articles/companion/abdullah_ibn_abbas.htm 
*http://www.britannica.com/EBchecked/topic/722/Abd-Allah-ibn-al-Abbas
*Abdullah ibn Abbas (رضي الله عنه)
തഗരം

ഒരു ഔഷധസസ്യമാണ് **തഗരം**. വേരാണ് ഇതിന്റെ ഔഷധയോഗ്യമായ ഭാഗം. (കടുംബം: valerianacea, ശാസ്ത്രീയ നാമം : *Valeriana jatamansi*)

## രസാദി ഗുണങ്ങൾ
*രസം : തിക്തം, കടു, കഷായം, മധുരം
*ഗുണം : ലഘു, സ്നിഗ്ധം, സരം
*വീര്യം : ഉഷ്ണം
*വിപാകം : കടു

വർഗ്ഗം:ഔഷധസസ്യങ്ങൾ
അഗാദിർ പ്രതിസന്ധി

മൊറോക്കോയിൽ അറ്റ്ലാന്റിക് തീരത്തു സ്ഥിതിചെയ്യുന്ന തുറമുഖമായ അഗാദിറിൽ വച്ചുണ്ടായ ഒരു അന്താരാഷ്ട്ര പ്രതിസന്ധിയാണ് **അഗാദിർ പ്രതിസന്ധി**. മൊറോക്കോയിൽ ഫ്രാൻസിന്റെയും ജർമനിയുടെയും താത്പര്യങ്ങൾ തമ്മിലുണ്ടായ സംഘട്ടനമാണ് അഗാദിർ പ്രതിസന്ധിക്ക് നിദാനം.

അൽജിസിറാസ് സമ്മേളന (Conference of Algeciras,1906) ത്തിനുശേഷവും ഫ്രാൻസ് മൊറോക്കോയിലെ അധിനിവേശപ്രവർത്തനങ്ങൾ തുടർന്നുകൊണ്ടിരുന്നു. ഇത് തങ്ങളുടെ താത്പര്യങ്ങൾക്ക് ഹാനികരമാണെന്ന് ജർമനി വിശ്വസിച്ചു. ജർമനിയുടെ ആശങ്കകൾ ദൂരീകരിക്കാനുതകുന്ന തരത്തിൽ ഫ്രാൻസും ജർമനിയും തമ്മിൽ മൊറോക്കോയെ സംബന്ധിച്ച് 1909-ൽ ഒരു കരാറിൽ ഒപ്പുവച്ചു. പക്ഷേ ഈ കരാർവ്യവസ്ഥകൾ പിന്നീടു ലംഘിക്കപ്പെട്ടു.

1911-ൽ മൊറോക്കോയിൽ ആഭ്യന്തര യുദ്ധം പൊട്ടിപ്പുറപ്പെട്ടു. അതിനെതുടർന്ന് സുൽത്താൻ (മൌലേ അബ്ദുൽ ഹാഫിസ്) ഫ്രാൻസിന്റെ സഹായം തേടി. അതിന്റെ ഫലമായി മൊറോക്കോയുടെ തലസ്ഥാനമായ ഫെസ്സിലേക്ക് ഫ്രഞ്ചുപട്ടാളം നീങ്ങി. അതിൽ പ്രതിഷേധിച്ച് ജർമനി തങ്ങളുടെ *പാന്തർ* (Panther) എന്ന ആയുധക്കപ്പൽ അഗാദിർ തുറമുഖത്തേക്ക് വിട്ടു (1911 ജൂല.). ജർമൻ വംശജരേയും ജർമൻ താത്പര്യങ്ങളേയും സംരക്ഷിക്കുക എന്ന ഉദ്ദേശത്തോടൊപ്പം ഫ്രാൻസിനൊരു താക്കീതുകൂടിയായിരുന്നു ഈ നടപടി. ജർമനിയുടെ ഈ നീക്കം ഇംഗ്ളീഷുകാരെയും ആശങ്കാഭരിതരാക്കി. മൊറോക്കോതീരത്ത് ഒരു ജർമൻ നാവികത്താവളമുണ്ടാകുന്നത് - പ്രത്യേകിച്ച് ബ്രിട്ടീഷ് നാവികത്താവളമായ ജിബ്രാൾട്ടറിനു സമീപം - ബ്രിട്ടിഷ് താത്പര്യങ്ങൾക്ക് ഹാനികരമായതിനാൽ ജർമനിയുടെ ശ്രമത്തെ തങ്ങൾ ചെറുക്കുമെന്ന് ബ്രിട്ടൻ, ജർമനിക്ക് താക്കീതു നല്കി. ഈ പ്രതിസന്ധി ഒരു യുദ്ധത്തിലേക്ക് വലിച്ചിഴയ്ക്കരുതെന്ന് കരുതി ജർമനി ഫ്രാൻസുമായി ചർച്ചകൾ ആരംഭിച്ചു. അതിന്റെ ഫലമായി 1911 നവംബർ 4-ന് മറ്റൊരു ഫ്രാങ്കോ-ജർമൻ കരാർ ഒപ്പുവയ്ക്കപ്പെട്ടു. ഈ കരാറനുസരിച്ച് മൊറോക്കോയിൽ ഫ്രാൻസിന്റെ അധീശത്വം ജർമനി അംഗീകരിച്ചു. അതിനുപകരം ഫ്രാൻസ് ഫ്രഞ്ച്-കോംഗോയിലെ 259,000 ച.കി.മീ. പ്രദേശം ജർമനിക്ക് നൽകി. മൊറോക്കോയുമായി വ്യാപാരബന്ധങ്ങളിലേർപ്പെടാൻ എല്ലാ രാഷ്ട്രങ്ങൾക്കും *തുല്യവും സ്വതന്ത്രവു*മായ അവകാശമുണ്ടായിരിക്കണമെന്ന ജർമൻവാദവും അംഗീകരിക്കപ്പെട്ടു. ഇതിനെതുടർന്ന് ജർമൻ നാവികസേന അഗാദിറിൽനിന്നും പിൻവലിക്കപ്പെട്ടു.

## അവലംബം
മുഹമ്മ ഗ്രാമപഞ്ചായത്ത്

300 px|right|thumb|മുഹമ്മ ഗ്രാമപഞ്ചായത്ത് കാര്യാലയം
ആലപ്പുഴ ജില്ലയിലെ ചേർത്തല താലൂക്കിൽ ഉൾപ്പെടുന്ന ഒരു ഗ്രാമപഞ്ചായത്താണ് **മുഹമ്മ ഗ്രാമപഞ്ചായത്ത്**. തണ്ണീർമുക്കം തെക്ക് വില്ലേജിന്റെ പരിധിയിൽ വരുന്ന പഞ്ചായത്താണിത്. മുഹമ്മ ഗ്രാമപഞ്ചായത്ത് ഒരു എ ഗ്രേഡ് പഞ്ചായത്താണ്. 26.76 ചതുരശ്ര കിലോമീറ്റർ ആണ് ഈ പഞ്ചായത്തിന്റെ വിസ്തീർണ്ണം. പഴയ കരപ്പുറം (ചേർത്തല) പ്രദേശത്തിന്റെ ഒരു ഭാഗമാണ് ഇന്നത്തെ മുഹമ്മ പഞ്ചായത്ത്. 

1953-ൽ ആണ് മുഹമ്മ ഗ്രാമപഞ്ചായത്ത് രൂപം കൊണ്ടത്. മുഹമ്മ എന്ന സ്ഥലനാമത്തിന് നൂറു വർഷത്തെ പഴക്കമേയുള്ളൂ. ഇന്നത്തെ ആലപ്പുഴ-തണ്ണീർമുക്കം റോഡിന്റെ കിഴക്കുഭാഗത്താണ് ഇവിടെ ആദ്യമായി ഒരു കമ്പോളം രൂപപ്പെട്ടത്. തോട് ഒഴുകി കായലിൽ ചേരുന്ന ഭാഗത്തിന് മുഖപ്പ് എന്നു പറയാറുണ്ട്. അതിന് മേക്ക് പടിഞ്ഞാറുഭാഗത്തുള്ള ഒരു വീട് മുഖമ്മേൽ എന്ന പേരിലറിയപ്പെട്ടു. ഈ വീടിനടുത്തായി ഒരു കമ്പോളം രൂപംകൊള്ളുകയും അതിനെ മുഖമ്മേൽ കമ്പോളം എന്ന് വിളിക്കപ്പെടുകയും ചെയ്തു. ഇത് പിന്നീട് മുഖം-മുഹമെന്ന് ഉച്ചരിക്കുന്നതുപോലെ മുഹമ്മ എന്നായി മാറി. ഇങ്ങനെയാണ് മൂഹമ്മ എന്ന പേരുണ്ടായതെന്ന് കരുതേണ്ടിയിരിക്കുന്നു. മുഹമ്മ എന്നു പേരു വരുവാൻ മുഹമ്മദീയരുടെ വരവും കാരണമായെന്ന് പറയപ്പെടുന്നു.

## അതിർത്തികൾ

*കിഴക്ക് - വേമ്പനാട്ടുകായൽ 
*പടിഞ്ഞാറു് - കഞ്ഞിക്കുഴി ഗ്രാമപഞ്ചായത്ത് , 
*വടക്ക് - പുത്തനങ്ങാടി തോട് 
*തെക്ക് - മുടക്കനാം കുഴിതോട്

## വാർഡുകൾ
മുഹമ്മ ഗ്രാമപഞ്ചായത്തിൽ 16 വാർഡുകളാണുള്ളത്. താഴെ പറയുന്നവ ആണത്.

#പുത്തനങ്ങാടി
#തുരുത്തൻ കവല 
#പൂജവെളി
#ആയുർവേദ ആശുപത്രി 
#ആസാദ്‌ 
#എസ് എൻ വാർഡ്‌ 
#പഞ്ചായത്ത്‌ 
#മുഹമ്മ 
#മുക്കാൽവട്ടം
#പെരുന്തുരത്ത് 
#മദർ തെരേസ 
#ജനക്ഷേമം
#ആര്യക്കര 
#എസ് എൻ വി 
#കല്ലാപ്പുറം 
#കായിക്കര

## ശൗചാലയ സൗകര്യ
മുഹമ്മ ഗ്രാമപഞ്ചായത്ത് സമ്പൂർണ്ണ ശൗചാലയ സൗകര്യമുള്ള പഞ്ചായത്തായി 2016 ജൂൺ 1ന് പ്രഖ്യാപിച്ചു

## പുറത്തേക്കുള്ള കണ്ണികൾ

മുഹമ്മഗ്രാമപഞ്ചായത്തിന്റെ ഔദ്യോഗികവെബ്ബ്സൈറ്റ് 

## അവലംബങ്ങൾ
തൊണ്ടി

സ്റ്റെർക്കുലിയേസീ (Sterculiaceae) കുടുംബത്തിൽപ്പെടുന്ന ഔഷധസസ്യമാണ് **തൊണ്ടി**. . ഇന്ത്യയിൽ എല്ലായിടങ്ങളിലും കണ്ടുവരുന്നു. ഗുജറാത്ത്, മഹാരാഷ്ട്ര, രാജസ്ഥാൻ എന്നീ സംസ്ഥാനങ്ങളിലും കൊങ്കൺ പ്രദേശത്തും ഈ സസ്യം വന്യമായി വളരുന്നു. മഴ കുറവായ സ്ഥലങ്ങളിലെ ഉയരം കുറഞ്ഞ വനപ്രദേശങ്ങളിലാണ് ഇത് സമൃദ്ധമായി വളരുന്നത്.

സാമാന്യം വലിപ്പത്തിൽ വളരുന്ന തൊണ്ടിമരത്തിന്റെ ഇളം ശാഖകൾ ലോമിലമാണ്. മരത്തിന്റെ പുറംതൊലി ചില കാലങ്ങളിൽ പാളികളായി ഉരിഞ്ഞുപോകാറുണ്ട്. ശാഖാഗ്രങ്ങളിൽ കൂട്ടമായി കാണപ്പെടുന്ന ഇലകൾ ഏകാന്തരന്യാസത്തിലാണ് ക്രമീകരിച്ചിരിക്കുന്നത്. ഇലകൾക്ക് 30 സെന്റിമീറ്ററോളം നീളവും ഏകദേശം അതിന്റെ പകുതി വീതിയും ഉണ്ടായിരിക്കും. ഇലകളുടെ ഉപരിഭാഗം മിനുസമുള്ളതും ലോമരഹിതവുമാണ്. വെളുത്ത സിൽക്കുപോലെയുള്ള ലോമങ്ങൾ നിറഞ്ഞതാണ് അടിഭാഗം. അനുപർണങ്ങളുമുണ്ട്. ഇലകൾ കർണിതമായിരിക്കും. ഡിസംബറിലാണ് തൊണ്ടി പുഷ്പിക്കുന്നത്. അനേകം പുഷ്പങ്ങളുള്ള പാനിക്കിൾ പുഷ്പമഞ്ജരിയായിട്ടാണ് പുഷ്പങ്ങളുണ്ടാകുന്നത്. ഏകലിംഗിയും സമമിതവും 6-9 സെ.മീ. വ്യാസവുമുള്ള പുഷ്പങ്ങൾക്ക് പച്ച കലർന്ന മഞ്ഞനിറമാണ്. ലോമിലമായ അഞ്ച് ബാഹ്യദളങ്ങളുണ്ടെങ്കിലും പുഷ്പങ്ങൾക്ക് ദളങ്ങളില്ല. കേസരങ്ങൾ ഒരു കറ്റപോലെ കാണപ്പെടുന്നു. അണ്ഡാശയം ഊർധ്വവർത്തിയാണ്. ദൃഢലോമാവൃതമായ ഫോളിക്കിളാണ് കായ്. ഒരു കുലയിൽ 4-6 കായ്കളുണ്ടായിരിക്കും. കായയ്ക്ക് നല്ല കട്ടിയുള്ള തൊണ്ട് ഉള്ളതിനാലാണ്

ഇതിന് തൊണ്ടി എന്ന പേര് ലഭിച്ചത്. അഞ്ച് സെന്റിമീറ്ററോളം നീളമുള്ള കായയ്ക്കുള്ളിൽ 3-6 വിത്തുകളുണ്ടായിരിക്കും. ഉണങ്ങിയ വിത്തുകൾക്ക് കറുപ്പുനിറമാണ്. ഏപ്രിൽ മാസത്തോടെ കായ്കൾ വിളയുന്നു. കടും ചുവപ്പുനിറമുള്ള തൊണ്ടിപ്പഴം ഭക്ഷ്യയോഗ്യമാണ്.

തൊണ്ടിയുടെ തടിക്ക് കാതലും വെള്ളയുമുണ്ട്. കാതലിന് ഈടും ഉറപ്പും കുറവാണ്. കളിപ്പാട്ടങ്ങളും പാക്കിങ് പെട്ടികളും മറ്റും നിർമ്മിക്കാനാണ് പൊതുവേ ഇതിന്റെ തടി ഉപയോഗിക്കുന്നത്. മരത്തൊലിയിൽനിന്ന് ഒരിനം നാരും 'കതിരഗം' എന്നറിയപ്പെടുന്ന ഒരിനം പശയും ലഭിക്കുന്നു. ഈ പശ തൊണ്ടവേദനയ്ക്ക് ഉത്തമ ഔഷധമാണ്. തൊണ്ടിയുടെ ഇളം തണ്ടും ഇലകളും കന്നുകാലികൾക്കുണ്ടാകുന്ന പലതരം ശ്വാസകോശരോഗങ്ങൾക്ക് ഔഷധമായി ഉപയോഗിച്ചുവരുന്നു.

## രസാദി ഗുണങ്ങൾ

*രസം : കഷായം, മധുരം, തിക്തം
*ഗുണം : സരം, ശ്ലക്ഷണം
*വീര്യം : ശീതം
*വിപാകം : മധുരം

## ചിത്രശാല

File:Sterculia_urens_W_IMG_1908.jpg
File:Sterculia_urens_W2_IMG_1913.jpg


## അവലംബം

## പുറത്തേക്കുള്ള കണ്ണികൾ
* http://www.worldagroforestrycentre.org/sea/Products/AFDbases/af/asp/SpeciesInfo.asp?SpID=18019
* http://www.flowersofindia.net/catalog/slides/Gum%20Karaya.html ചിത്രങ്ങൾ

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:മാൽവേസീ
വർഗ്ഗം:സ്റ്റെർകുലിയ
വർഗ്ഗം:കേരളത്തിലെ സസ്യജാലം
നീരാരൽ

ഒരു ഔഷധസസ്യമാണ് **നീരാരൽ**. ഇതിന്റെ ശാസ്ത്രീയനാമം Blepharis edulis എന്നാണ്. ഇത് പ്രധാനമായും കണ്ട് വരുന്നത് ഇന്ത്യ, പാകിസ്താൻ , ഇറാൻ എന്നിവടങ്ങളിലാണ്. ഇത് Acanthaceae കുടുംബത്തിൽപ്പെട്ട ഒരു സസ്യമാണ്. 
ഈ ഔഷധസസ്യം പലവിധ മരുന്നുകൾക്ക് ഉപയോഗിക്കുന്നുണ്ട്.

## അവലംബം
എം.ജെ. അക്ബർ

ഇന്ത്യയിലെ മുൻനിര പത്രപ്രവർത്തകനും ഗ്രന്ഥകാരനുമാണ്‌ **മുബഷർ ജാവേദ് അക്ബർ** എന്ന **എം. ജെ. അക്ബർ**. പ്രമുഖ ഇംഗ്ലീഷ് വാരികയായ ഇന്ത്യാടുഡെയുടെ എഡിറ്റോറിയൽ ഡയറക്ടറായും‌ ഇംഗ്ലീഷ് ന്യൂസ് ചാനലായ ഹെഡ്ലൈൻസ് ടുഡെയുടെ ചുമതലയും അദ്ദേഹം വഹിച്ചു. നരേന്ദ്ര മോദി മന്ത്രിസഭയിൽ അംഗമായിരുന്ന അക്ബർ സ്ത്രീപീഢന ആരോപണവുമായി ബന്ധപ്പെട്ട് രാജിവെക്കുകയായിരുന്നു.

"ദി സൺഡെ ഗാർഡിയൻ" എന്ന പേരിൽ ഒരു വാരികയും അക്ബറിന്റെ പത്രാധിപത്യത്തിൽ ഇറങ്ങി. "ദി ഏഷ്യൻ ഏജിന്റെ" സ്ഥാപകനും മുൻ പത്രാധിപരുമാണ്‌ അക്ബർ. ഹൈദരാബാദിൽ നിന്ന് ഇറങ്ങുന്ന "ഡെക്കാൻ ക്രോണിക്കിളിന്റെ" പത്രാധിപരായും അക്ബർ പ്രവർത്തിച്ചിട്ടുണ്ട്.

നിരവധി കൃതികളുടെ രചയിതാവാണ്‌ അക്ബർ. ബൈലൈൻ,ജവഹർലാൽ നെഹ്‌റുവിന്റെ ജീവചരിത്രമായ നെഹ്‌റു: ദി മയ്ക്കിംഗ് ഓഫ് ഇന്ത്യ, കാശ്മീരിനെ കുറിച്ചുള്ള ബിഹൈൻഡ് ദി വെയ്ൽ, റയറ്റ് ആഫ്‌റ്റർ റയറ്റ്, ഇന്ത്യ: ദി സീജ് വിതിൻ എന്നിവ അദ്ദേഹത്തിന്റെ പ്രധാന കൃതികളാണ്‌. സമീപകാലത്തിറങ്ങിയ അദ്ദേത്തിന്റെ പുസ്തകമാണ്‌ "ബ്ലഡ് ബ്രദേഴ്സ്". മാറിവരുന്ന ഹിന്ദു-മുസ്ലിം ബന്ധത്തേയും ഇന്ത്യയിലേയും ലോകരാജ്യങ്ങലിലേയും നിരവധി സം‌ഭവങ്ങളുടെ വിവരണങ്ങളടങ്ങുന്ന കൃതിയാണിത്.

വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:ഇംഗ്ലീഷ് പത്രപ്രവർത്തകർ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:നരേന്ദ്ര മോദി മന്ത്രിസഭ
വർഗ്ഗം:മധ്യപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:1951-ൽ ജനിച്ചവർ
മൂന്നാംപക്കം

പി. പത്മരാജൻ തിരക്കഥയെഴുതി സംവിധാനം ചെയ്ത് 1988-ൽ പുറത്തിറങ്ങിയ മലയാളചലച്ചിത്രമാണ് ***മൂന്നാംപക്കം***. തിലകൻ, ജയറാം എന്നിവർ പ്രധാന കഥാപാത്രങ്ങളെ അവതരിപ്പിച്ചു. ഗാന്ധിമതി ഫിലിംസിന്റെ ബാനറിൽ ബാലകൃഷ്ണൻ നായരാണ് ചിത്രം നിർമ്മിച്ചത്.ഈ ചിത്രം ഒരു ബോക്സ് ഓഫീസ് വിജയമായിരുന്നു.

## കഥാസാരം
ഇന്ത്യൻ റെയിൽവെയിൽ നിന്ന് അക്കൗണ്ടന്റായി വിരമിച്ച തമ്പി (തിലകൻ) തന്റെ മകന്റെ മരണത്തെത്തുടർന്ന് തറവാട്ടുവീട്ടിൽ വാർദ്ധക്യജീവിതം നയിക്കുകയാണ്. ബാംഗ്ലൂരിൽ മെഡിസിനു പഠിക്കുന്ന തമ്പിയുടെ ചെറുമകനായ പാച്ചു എന്നറിയപ്പെടുന്ന ഭാസ്കർ (ജയറാം), അവധിക്കാലം ചെലവഴിക്കാൻ ആറുവർഷത്തെ ഇടവേളയ്ക്കു ശേഷം കൂട്ടുകാരായായ ലോപസ് (റഹ്‌മാൻ), രഞ്ജിത്ത് മേനോൻ (അശോകൻ), കൃഷ്ണൻകുട്ടി (അജയൻ) എന്നിവർക്കൊപ്പം തറവാട്ടിലെത്തുന്നു. അവരുടെ സാന്നിദ്ധ്യം തമ്പിയുടെ വീടിനെ സന്തോഷനിർഭരമാക്കുന്നു. തമ്പിയുടെ കൂട്ടുകാരന്റെ ചെറുമകളുമായി പാച്ചുവിന്റെ വിവാഹം ഉറപ്പിക്കുകയും തമ്പിയുടെ സ്വത്തുക്കൾ പാച്ചുവന്റെ പേരിലേക്കാക്കുകയും ചെയ്യുന്നു. എന്നാൽ കൂട്ടുകാരോടൊപ്പം കടലിൽ കുളിക്കാൻ പോയ പാച്ചു തിരയിലകപ്പെടുന്നു. തീവ്രദുഃഖിതനാവുന്നെങ്കിലും പാച്ചു തിരിച്ചുവരുമെന്നു പ്രതീക്ഷിക്കുന്ന തമ്പിയുടെ അടുത്ത് പക്ഷേ മൂന്നാംപക്കം പാച്ചുവിന്റെ മൃതശരീരം കണ്ടെത്തി എന്ന വാർത്തയെത്തുന്നു. പാച്ചുവിന്റെ അന്ത്യകർമ്മങ്ങൾ അനുഷ്ഠിക്കുന്നതിനിടെ തമ്പി ബലിച്ചോറുമായി കടലിലേക്ക് നടന്നകലുന്നു.

## അഭിനേതാക്കൾ
* ജയറാം – ഭാസ്കർ (ഭാസി, പാച്ചു)
* തിലകൻ – തമ്പി
* കീർത്തി സിംഗ് – ഭദ്ര
* റഹ്‌മാൻ – ലോപസ്
* അശോകൻ – രഞ്ജിത്ത് മേനോൻ
* അജയൻ – കൃഷ്ണൻകുട്ടി
* ജഗതി ശ്രീകുമാർ – കവല
* ജയഭാരതി – പാച്ചുവിന്റെ അമ്മ
* വേണു നാഗവള്ളി – ജയൻ, പാച്ചുവിന്റെ അച്ഛൻ
* എം.ജി. സോമൻ

## നിർമ്മാണം
കന്യാകുമാരിയിലും പരിസരപ്രദേശങ്ങളിലുമാണ് ചിത്രീകരണം പ്രധാനമായും നടന്നത്.

## സംഗീതം

## പുറത്തേക്കുള്ള കണ്ണികൾ
* 
* മൂന്നാംപക്കം -  മലയാളം മൂവി & മ്യൂസിക് ഡാറ്റാബേസ് (എംത്രീഡിബി.കോം) 
* 
ചിത്രം കാണുവാൻ <big>മൂന്നാംപക്കം</big> (1988)

വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ